Avis juridique important

|

31990L0435

Οδηγία 90/435/ΕΟΚ του Συμβουλίου της 23ης Ιουλίου 1990 σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών

Επίσημη Εφημερίδα αριθ. L 225 της 20/08/1990 σ. 0006 - 0009 Φινλανδική ειδική έκδοση: Κεφάλαιο 9 τόμος 2 σ. 0025  Σουηδική ειδική έκδοση: Κεφάλαιο 9 τόμος 2 σ. 0025

ΟΔΗΓΙΑ ΤΟΥ ΣΥΜΒΟΥΛΙΟΥ της 23ης Ιουλίου 1990 σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (90/435/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη:  τις διατάξεις της συνθήκης για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής^(1),  τη γνώμη του Ευρωπαϊκού Κοινοβουλίου^(2),  τη γνώμη της Οικονομικής και κοινωνικής Επιτροπής^(3),  Εκτιμώντας:  ότι οι συνενώσεις εταιρειών που ευρίσκονται σε διαφορετικά κράτη μέλη μπορεί να είναι αναγκαίες για να δημιουργηθούν στην Κοινότητα συνθήκες ανάλογες με τις επικρατούσες σε μια εσωτερική αγορά και να εξασφαλισθεί έτσι η δημιουργία και ομαλή λειτουργία  της κοινής αγοράς- ότι οι πράξεις αυτές δεν πρέπει να εμποδίζονται από ειδικούς περιορισμούς, μειονεκτήματα ή στρεβλώσεις που να απορρέουν από τις φορολογικές διατάξεις των κρατών μελών- ότι, κατά συνέπεια, γι' αυτές τις συνενώσεις εταιρειών επιβάλλεται  να θεσπισθούν φορολογικοί κανόνες ουδέτεροι ως προς τον ανταγωνισμό, ώστε να μπορέσουν οι επιχειρήσεις να προσαρμοσθούν στις απαιτήσεις της κοινής αγοράς, να αυξήσουν την παραγωγικότητά τους και να ενισχύσουν την ανταγωνιστική τους θέση διεθνώς- ότι συνενώσεις τέτοιου είδους μπορούν να οδηγήσουν στη δημιουργία ομίλων μητρικών και θυγατρικών εταιρειών- ότι οι ισχύουσες φορολογικές διατάξεις που διέπουν τις σχέσεις μεταξύ μητρικών και θυγατρικών εταιρειών που ευρίσκονται σε διαφορετικά κράτη μέλη διαφέρουν αισθητά από ένα κράτος μέλος σε άλλο και είναι, γενικά, λιγότερο ευνοϊκές από τις εφαρμοζόμενες  στις σχέσεις μεταξύ μητρικών και θυγατρικών εταιρειών ευρισκομένων στο ίδιο κράτος μέλος- ότι, συνεπεία του γεγονότος αυτού, η συνεργασία μεταξύ εταιρειών που ευρίσκονται σε διαφορετικά κράτη μέλη τίθεται σε μειονεκτική θέση σε σύγκριση με τη συνεργασία  εταιρειών του ιδίου κράτους μέλους- ότι πρέπει να εξαλειφθεί αυτή η δυσμενής μεταχείριση με τη θέσπιση ενός κοινού καθεστώτος και να διευκολυνθούν έτσι οι συνενώσεις εταιρειών σε κοινοτική κλίμακα- ότι όταν μια μητρική εταιρεία, ως εταίρος της θυγατρικής της, λαμβάνει διανεμηθέντα κέρδη, το κράτος μέλος της μητρικής εταιρείας πρέπει:  - ή να μην φορολογήσει τα κέρδη αυτά,   - ή να τα φορολογήσει, επιτρέποντας όμως παράλληλα στη μητρική εταιρεία να εκπέσει, από το ποσό του φόρου της, το τμήμα του φόρου της θυγατρικής εταιρείας που αναλογεί στα κέρδη αυτά- ότι πρέπει επίσης, προκειμένου να εξασφαλισθεί η φορολογική ουδετερότητα, να απαλλάσσονται από παρακράτηση στην πηγή τα διανεμηθέντα κέρδη μιας θυγατρικής εταιρείας προς τη μητρική της, εκτός από ορισμένες ειδικές περιπτώσεις- ότι επιβάλλεται, ωστόσο,  να επιτραπεί στην Ομοσπονδιακή Δημοκρατία της Γερμανίας και στην Ελληνική Δημοκρατία, λόγω της ιδιαιτερότητας του οικείου συστήματος φόρου επί των εταιρειών, και στην Πορτογαλική Δημοκρατία για δημοσιονομικούς λόγους, να συνεχίσουν να εισπράττουν  προσωρινά παρακράτηση στην πηγή,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ^Άρθρο 1 1.  Κάθε κράτος μέλος εφαρμόζει την παρούσα οδηγία:  - στις διανομές κερδών οι οποίες πραγματοποιούνται προς εταιρείες αυτού του κράτους και προέρχονται από θυγατρικές τους εταιρείες άλλων κρατών μελών,  - στις διανομές κερδών που πραγματοποιούνται από τις εταιρείες αυτού του κράτους προς εταιρείες άλλων κρατών μελών, των οποίων είναι θυγατρικές.  2.  Η παρούσα οδηγία δεν εμποδίζει την εφαρμογή εθνικών διατάξεων ή διατάξεων διεθνών συμβάσεων που είναι αναγκαίες για να αποφεύγονται φορολογικές απάτες και καταχρήσεις. ^Άρθρο 2 Για την εφαρμογή της παρούσας οδηγίας, με τον όρο "εταιρεία κράτους μέλους" νοείται κάθε εταιρεία:  α) ^η οποία έχει περιβληθεί έναν από τους νομικούς τύπους τους απαριθμούμενους στο παράρτημα- β) η οποία, βάσει της φορολογικής νομοθεσίας ενός κράτους μέλους, θεωρείται ότι έχει φορολογική κατοικία στο κράτος αυτό και η οποία δεν θεωρείται ότι έχει φορολογική κατοικία εκτός Κοινότητας, δυνάμει συμβάσεως με τρίτο κράτος σχετικής με τη διπλή  φορολογία- γ) η οποία, επιπλέον, υπόκειται σε έναν από τους παρα- κάτω φόρους χωρίς δυνατότητα επιλογής και χωρίς να απαλλάσσεται η ίδια:  - impot des societes/vennootschapsbelasting στο Βέλγιο,  - selskabsskat στη Δανία,  - Koerperschaftsteuer στη Γερμανία,  - φόρο εισοδήματος νομικών προσώπων κερδοσκοπικού χαρακτήρα στην Ελλάδα,  - impuesto sobre sociedades στη Ισπανία,  - impot sur les societes στη Γαλλία,  - corporation tax στην Ιρλανδία,  - imposta sul reddito delle persone giuridiche στην Ιταλία,  - impot sur le revenu des collectivites στο Λουξεμβούργο,  - vennootschapsbelasting στις Κάτω Χώρες,  - imposto sobre o rendimento das pessoas colectivas στην Πορτογαλία,  - corporation tax στο Ηνωμένο Βασίλειο,  ή σε οποιοδήποτε άλλο φόρο που ενδεχομένως θα αντικαταστήσει έναν από τους φόρους αυτούς. ^Άρθρο 3 1.  Για την εφαρμογή της παρούσας οδηγίας:  α) η ιδιότης της μητρικής εταιρείας αναγνωρίζεται τουλάχιστον σε κάθε εταιρεία ενός κράτους μέλους η οποία συγκεντρώνει τις προϋποθέσεις του άρθρου 2 και συμμετέχει κατά 25 % τουλάχιστον στο κεφάλαιο μιας εταιρείας άλλου κράτους μέλους που συγκεντρώνει τις  ίδιες προϋποθέσεις- β) ως θυγατρική εταιρεία νοείται η εταιρεία στο κεφάλαιο της οποίας υφίσταται η κατά το στοιχείο α) συμμετοχή.  2.  Κατά παρέκκλιση από την παράγραφο 1, τα κράτη μέλη έχουν τη δυνατότητα:  - να αντικαθιστούν, με διμερή συμφωνία, το κριτήριο της συμμετοχής στο κεφάλαιο με το κριτήριο της κατοχής δικαιωμάτων ψήφου,  - να μην εφαρμόζουν τις διατάξεις της παρούσας οδηγίας στις εταιρείες τους που δεν διατηρούν επί δύο τουλάχιστον συνεχή έτη τη συμμετοχή την απαιτούμενη για το χαρακτηρισμό τους ως μητρικών εταιρειών ή στις εταιρείες τους στις οποίες εταιρεία άλλου  κράτους μέλους δεν διατηρεί επί δύο τουλάχιστον συνεχή έτη συμμετοχή αυτού του είδους. ^Άρθρο 4 1.  ιΟταν μητρική εταιρεία, υπό την ιδιότητά της ως εταίρου της θυγατρικής εταιρείας της, λαμβάνει κέρδη διανεμόμενα για λόγους άλλους από την εκκαθάριση της θυγατρικής εταιρείας, το κράτος στο οποίο βρίσκεται η μητρική εταιρεία,  - είτε δεν φορολογεί τα κέρδη αυτά,  - είτε τα φορολογεί, επιτρέποντας όμως παράλληλα στην εταιρεία αυτή να εκπέσει από το ποσό του φόρου της το τμήμα του φόρου της θυγατρικής εταιρείας που αναλογεί στα κέρδη αυτά και, ενδεχομένως, το ποσό της παρακράτησης στην πηγή που εισπράττει το  κράτος μέλος όπου είναι εγκατεστημένη η θυγατρική εταιρεία κατ' εφαρμογή των διατάξεων παρέκκλισης του άρθρου 5, μέχρι του ποσού του αντιστοιχούντος εθνικού φόρου.  2.  Τα κράτη μέλη διατηρούν πάντως την ευχέρεια να προβλέψουν ότι τα βάρη που απορρέουν από τη συμμετοχή και οι μειώσεις αξίας που απορρέουν από τη διανομή των κερδών της θυγατρικής εταιρείας δεν εκπίπτονται από τα φορολογητέα κέρδη της μητρικής  εταιρείας. Εάν, στην περίπτωση αυτή, τα έξοδα διαχείρισης που έχουν σχέση με τη συμμετοχή οριστούν σε ποσό κατ' αποκοπήν, το ποσό αυτό δεν επιτρέπεται να υπερβαίνει το 5 % των κερδών που διανέμει η θυγατρική εταιρεία.  3.  Η παράγραφος 1 ισχύει μέχρις ότου τεθεί πράγματι σε εφαρμογή ένα κοινό σύστημα φορολόγησης των εταιρειών.  Το Συμβούλιο θεσπίζει σε εύθετο χρόνο τις διατάξεις που θα ισχύσουν από την ημερομηνία που αναφέρεται στο πρώτο εδάφιο και εφεξής. ^Άρθρο 5 1.  Τα κέρδη τα οποία η θυγατρική εταιρεία καταβάλλει κατά τη διανομή στη μητρική εταιρεία απαλλάσσονται από την παρακράτηση του φόρου στην πηγή, εφόσον η μητρική εταιρεία συμμετέχει κατά 25 % τουλάχιστον στο κεφάλαιο της θυγατρικής.  2.  Κατά παρέκκλιση από τήν παράγραφο 1, η Ελληνική Δημοκρατία μπορεί να παρακρατεί στην πηγή το φόρο επί των διανεμομένων κερδών τα οποία καταβάλλονται σε μητρικές εταιρείες άλλων κρατών μελών, επί όσο διάστημα η χώρα αυτή δεν επιβάλλει φόρο εταιρειών  επί των διανεμομένων κερδών. Πάντως, το ύψος της παρακράτησης αυτής δεν επιτρέπεται να υπερβαίνει τα οριζόμενα από τις διμερείς συμβάσεις αποφυγής της διπλής φορολογίας.  3.  Κατά παρέκκλιση από την παράγραφο 1, η Ομοσπονδιακή Δημοκρατία της Γερμανίας δικαιούται, επί όσο χρονικό διάστημα φορολογεί τα διανεμόμενα κέρδη με συντελεστή κατώτερο κατά 11 τουλάχιστον μονάδες από το συντελεστή που ισχύει για τα μη διανεμόμενα  κέρδη και το αργότερο μέχρι τα μέσα του 1996, να επιβάλλει ως αντισταθμιστικό φόρο παρακράτηση στην πηγή ύψους 5 % επί των διανεμόμενων κερδών από τις θυγατρικές εταιρείες της.  4.  Κατά παρέκκλιση από την παράγραφο 1, η Πορτογαλική Δημοκρατία μπορεί να επιβάλλει παρακράτηση στην πηγή επί των διανεμόμενων κερδών που καταβάλλουν θυγατρικές εταιρείες της σε μητρικές εταιρείες άλλων κρατών μελών, το βραδύτερο μέχρι το τέλος του  ογδόου έτους από την ημερομηνία θέσεως σε εφαρμογή της παρούσας οδηγίας.  Με την επιφύλαξη των διατάξεων των υφιστάμενων διμερών συμβάσεων μεταξύ της Πορτογαλίας και άλλου κράτους μέλους, ο συντελεστής της εν λόγω παρακράτησης δεν μπορεί να υπερβαίνει το 15 % κατά την πρώτη πενταετία της περιόδου που αναφέρεται στην παράγραφο  4 και το 10 % κατά την τελευταία τριετία.  Πριν από το τέλος του ογδόου έτους, το Συμβούλιο αποφασίζει ομόφωνα, μετά από σχετική πρόταση της Επιτροπής, για τυχόν παράταση της ισχύος των διατάξεων της παρούσας παραγράφου. ^Άρθρο 6 Το κράτος μέλος του οποίου το δίκαιο διέπει τη μητρική εταιρεία δεν δικαιούται να παρακρατεί στην πηγή φόρο επί των κερδών τα οποία η μητρική εταιρεία δέχεται από τη θυγατρική της.  Άρθρο 7 1.  Ο όρος "παρακράτηση στην πηγή" όπως χρησιμοποιείται στην παρούσα οδηγία δεν περιλαμβάνει την προκαταβολή (precomte) του φόρου επί των εταιρειών στο κράτος μέλος στο οποίο ευρίσκεται η θυγατρική, η οποία προκαταβολή πραγματοποιείται σε  συνδυασμό με τη διανομή κερδών στη μητρική εταιρεία.  2.  Η παρούσα οδηγία δεν θίγει την εφαρμογή των εθνικών ή συμβατικών διατάξεων που σκοπό έχουν να εξαλείψουν ή να ελαφρύνουν τη διπλή φορολογία των μερισμάτων, και ιδίως τις διατάξεις σχετικά με την πληρωμή τυχόν πιστώσεων φόρου στους δικαιούχους  μερισμάτων. ^Άρθρο 8 1.  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία πριν την 1η Ιανουαρίου 1992. Ενημερώνουν αμέσως την Επιτροπή σχετικά.  2.  Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπει η παρούσα οδηγία. ^Άρθρο 9 Η παρούσα οδηγία απευθύνεται στα κράτη μέλη.   Βρυξέλλες, 23 Ιουλίου 1990. Για το Συμβούλιο Ο Πρόεδρος G. CARLI  (1) ΕΕ αριθ. C 39 της 22.^3.^1969, σ. 7, και τροποποίηση η οποία διαβιβάσθηκε στις 5 Ιουλίου 1985.(2)  ΕΕ αριθ. C 51 της 29.^4.^1970, σ. 6.(3)  ΕΕ αριθ. C 100 της 1.^8.^1969, σ. 7.   ΠΑΡΑΡΤΗΜΑ   Πίνακας των εταιρειών που αναφέρονται στο άρθρο 2 στοιχείο α)  α) ^Οι εταιρείες του βελγικού δικαίου που αποκαλούνται "societe anonyme/naamloze vennootschap", "societe en commandite par actions/commanditaire vennootschap op aandelen", "societe privee a responsabilite limitee/besloten vennootschap met beperkte  aansprakelijkheid", καθώς και τα νομικά πρόσωπα δημοσίου δικαίου που λειτουργούν υπό καθεστώς ιδιωτικού δικαίου- β) οι εταιρείες του δανικού δικαίου που αποκαλούνται "aktieselskab" και "anpartsselskab"- γ) οι εταιρείες του γερμανικού δικαίου που αποκαλούνται "Aktiengesellschaft", "Kommanditgesellschaft auf Aktien", "Gesellschaft mit beschraenkter Haftung" και "bergrechtliche Gewerkschaft"- δ) η "ανώνυμη εταιρεία" του ελληνικού δικαίου- ε) οι εταιρείες του ισπανικού δικαίου που αποκαλούνται "sociedad anonima", "sociedad comanditaria por acciones", "sociedad de responsabilidad limitada", καθώς επίσης και τα νομικά πρόσωπα δημοσίου δικαίου που λειτουργούν υπό καθεστώς ιδιωτικού δικαίου- στ) οι εταιρείες του γαλλικού δικαίου που αποκαλούνται "societe anonyme", "societe en commandite par actions", "societe a responsabilite limitee", καθώς και οι δημόσιοι οργανισμοί και επιχειρήσεις βιομηχανικού και εμπορικού χαρακτήρα- ζ) οι εταιρείες του ιρλανδικού δικαίου που αποκαλούνται "public companies limited by shares or by guarantee", "private companies limited by shares or by guarantee", τα νομικά πρόσωπα που είναι εγγεγραμμένα υπό το καθεστώς των "Industrial and Provident  Societies Acts" ή οι "building societies" που είναι εγγεγραμμένες υπό το καθεστώς των "Building Societies Acts"- η) οι εταιρείες του ιταλικού δικαίου που αποκαλούνται "societa per azioni", "societa in accomandita per azioni", "societa a responsabilita limitata", καθώς και οι δημόσιοι και ιδιωτικοί φορείς που ασκούν εμπορικές και βιομηχανικές δραστηριότητες- θ) οι εταιρείες του δικαίου του Λουξεμβούργου που αποκαλούνται "societe anonyme", "societe en commandite par actions" και "societe a responsabilite limitee"- ι) οι εταιρείες του ολλανδικού δικαίου που αποκαλούνται "naamloze vennootschap" και "besloten vennootschap met beperkte aansprakelijkheid"- ια) οι εμπορικές ή οι εμπορικού χαρακτήρα αστικές εταιρείες, οι συνεταιρισμοί και οι δημόσιες επιχειρήσεις που έχουν συσταθεί βάσει του πορτογαλικού δικαίου- ιβ) οι εταιρείες που έχουν συσταθεί βάσει του δικαίου του Ηνωμένου Βασιλείου.


Avis juridique important

|

31985L0444

Οδηγία 85/444/ΕΟΚ του Συμβουλίου της 27ης Σεπτεμβρίου 1985 για την τροποποίηση της οδηγίας 83/129/ΕΟΚ σχετικά με την εισαγωγή στα κράτη μέλη δερμάτων ορισμένων νεογνών φώκιας και προϊόντων που προέρχονται από αυτά

Επίσημη Εφημερίδα αριθ. L 259 της 01/10/1985 σ. 0070 - 0070 Ισπανική ειδική έκδοση: Κεφάλαιο 15 τόμος 6 σ. 0093  Πορτογαλική ειδική έκδοση : Κεφάλαιο 15 τόμος 6 σ. 0093

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 27ης Σεπτεμβρίου 1985  για την τροποποίηση της οδηγίας 83/129/ΕΟΚ σχετικά με την εισαγωγή στα κράτη μέλη δερμάτων ορισμένων νεογνών φώκιας και προϊόντων που προέρχονται από αυτά  (85/444/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 83/129/ΕΟΚ (1), και ιδίως το άρθρο 2,  την πρόταση της Επιτροπής,  Εκτιμώντας:  ότι η οδηγία 83/129/ΕΟΚ ορίζει ότι τα κράτη μέλη λαμβάνουν ή διατηρούν όλα τα μέτρα που είναι αναγκαία προκειμένου να μην εισάγονται στο έδαφός τους, για εμπορικούς σκοπούς, τα προϊόντα που απαριθμούνται στο παράρτημα της οδηγίας αυτής·  ότι η ισχύς της οδηγίας 83/129/ΕΟΚ λήγει την 1η Οκτωβρίου 1985 ·  ότι το Ευρωπαϊκό Κοινοβούλιο ενέκρινε ψήφισμα με το οποίο ζητά να παραταθεί η ισχύς της οδηγίας 83/129/ΕΟΚ·  ότι θα πρέπει, προς το συμφέρον όλων των ενδιαφερομένων μερών, να αποφευχθούν οι αρνητικές συνέπειες που αναμένονται από τη λήξη της ισχύος της οδηγίας 83/129/ΕΟΚ· ότι, παρά το γεγονός ότι το παραδοσιακό κυνήγι των Inuits συμβιβάζεται, αυτό το ίδιο, με τη διαρκή αύξηση των πληθυσμών της γροιλανδικής και λοφοφόρου φώκιας, εξακολουθούν να υφίστανται αμφιβολίες όσον αφορά τις επιπτώσεις του μη παραδοσιακού κυνηγιού στη διατήρηση των ειδών αυτών·  ότι, σύμφωνα με το άρθρο 2 της οδηγίας 83/129/ΕΟΚ, η Επιτροπή διαβίβασε στο Συμβούλιο έκθεση με ημερομηνία 26 Αυγούστου 1983, την οποία ακολούθησε συμπληρωματική έκθεση με ημερομηνία 14 Ιουνίου 1985·  ότι ενδείκνυται να τροποποιηθεί η οδηγία 83/129/ΕΟΚ, έτσι ώστε να παραταθεί η εφαρμογή της και μετά την 1η Οκτωβρίου 1985 ·  ότι πρέπει να επανεξεταστεί η κατάσταση με βάση έκθεση που θα υποβάλλει η Επιτροπή στο Συμβούλιο το αργότερο την 1η Οκτωβρίου 1987, η οποία, ενδεχομένως, θα συνοδεύεται από κατάλληλες προτάσεις, εξυπακοουμένου ότι η έκθεση αυτή θα φορά ιδίως, αφενός, την εξέλιξη των επιστημονικών δεδομένων σχετικά με τη διατήρηση και την κατάσταση των πληθυσμών της γροιλανδικής και λοφοφόρου φώκιας, και, αφετέρου, την αρνητική εξέλιξη, κατά τις διθέσιμες πληροφορίες, της αγοράς των δερμάτων φώκιας που προέρχονται από το παραδοσιακό κυνήγι των Inuits και της αγοράς των άλλων δερμάτων φώκιας που επίσης εξαιρούνται από το πεδίο εφαρμογής της οδηγίας 83/129/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 2 της οδηγίας 83/129/ΕΟΚ, η ημερομηνία της 1ης Οκτωβρίου 1985 αντικαθίσταται από την ημερομηνία της 1ης Οκτωβρίου 1989.  Άρθρο 2  Η παρούσα οδηγία απευθύνεται στα κράτη μέλη.  Λουξεμβούργο, 27 Σεπτεμβρίου 1985.  Για το Συμβούλιο  Ο Πρόεδρος  R. STEICHEN  (1) ΕΕ αριθ. L 91 της 9. 4. 1983, σ. 30.


Avis juridique important

|

32001L0111

Οδηγία 2001/111/ΕΚ του Συμβουλίου, της 20ής Δεκεμβρίου 2001, για ορισμένα σάκχαρα που προορίζονται για τη διατροφή του ανθρώπου

Επίσημη Εφημερίδα αριθ. L 010 της 12/01/2002 σ. 0053 - 0057

Οδηγία 2001/111/ΕΚ του Συμβουλίουτης 20ής Δεκεμβρίου 2001για ορισμένα σάκχαρα που προορίζονται για τη διατροφή του ανθρώπουΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Ορισμένες κάθετες οδηγίες περί τροφίμων θα πρέπει να απλουστευθούν ώστε να λαμβάνονται υπόψη μόνον οι βασικές απαιτήσεις τις οποίες πρέπει να πληρούν τα καλυπτόμενα από τις εν λόγω οδηγίες προϊόντα για να μπορούν να κυκλοφορούν ελεύθερα στην εσωτερική αγορά, σύμφωνα με τα συμπεράσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, όπως επιβεβαιώθηκαν από τα συμπεράσματα του Ευρωπαϊκού Συμβουλίου των Βρυξελλών της 10ης και 11ης Δεκεμβρίου 1993.(2) Η οδηγία 73/437/ΕΟΚ του Συμβουλίου, της 11ης Δεκεμβρίου 1973, περί προσεγγίσεως των νομοθεσιών των κρατών μελών σχετικά με ορισμένα σάκχαρα που προορίζονται για την ανθρώπινη διατροφή(4), αιτιολογήθηκε από το γεγονός ότι, οι διαφορές μεταξύ των εθνικών νομοθεσιών που αφορούν ορισμένες κατηγορίες σακχάρων ήταν δυνατόν να δημιουργήσουν άνισες συνθήκες ανταγωνισμού, με αποτέλεσμα την παραπλάνηση των καταναλωτών, και, ως εκ τούτου, να έχουν άμεση επίπτωση στην εγκαθίδρυση και τη λειτουργία της κοινής αγοράς.(3) Κατά συνέπεια, η οδηγία 73/437/ΕΟΚ απέβλεπε στη θέσπιση ορισμών και κοινών κανόνων για τα χαρακτηριστικά παρασκευής, τη συσκευασία και την επισήμανση των συγκεκριμένων προϊόντων, ώστε να εξασφαλιστεί η ελεύθερη κυκλοφορία τους στο εσωτερικό της Κοινότητας.(4) Η Επιτροπή προτίθεται να προτείνει, το ταχύτερο δυνατό, και οπωσδήποτε πριν από την 1η Ιουλίου 2000, να περιληφθεί στην οδηγία 80/232/ΕΟΚ του Συμβουλίου, της 15ης Ιανουαρίου 1980, περί προσεγγίσεως των νομοθεσιών των κρατών μελών των αναφερομένων στις σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για ορισμένα προσυσκευασμένα προϊόντα(5), μια σειρά ονομαστικών βαρών των προϊόντων που καλύπτονται από την παρούσα οδηγία.(5) Η οδηγία 73/437/ΕΟΚ θα πρέπει να αναδιατυπωθεί προκειμένου να καταστούν σαφέστεροι οι κανόνες παραγωγής και oι όροι εμπορίας ορισμένων σακχάρων που προορίζονται για τη διατροφή του ανθρώπου και προκειμένου να ευθυγραμμιστεί με τη γενική κοινοτική νομοθεσία περί τροφίμων, και ιδίως με εκείνη που αφορά την επισήμανση, τις χρωστικές ουσίες και τα άλλα επιτρεπόμενα πρόσθετα, διαλύτες εκχύλισης και μεθόδους ανάλυσης.(6) Οι γενικοί κανόνες επισήμανσης των τροφίμων που θεσπίζονται με την οδηγία 2000/73/ΕΚ του Ευρωπαϊκού Κοινοβουλίου και του Συμβουλίου(6), θα πρέπει να εφαρμόζονται υπό την επιφύλαξη ορισμένων όρων.(7) Σύμφωνα με τις αρχές της επικουρικότητας και της αναλογικότητας που θεσπίζονται με το άρθρο 5 της συνθήκης, ο στόχος του καθορισμού κοινών ορισμών και κανόνων για τα αφορώμενα προϊόντα και της ευθυγράμμισης των διατάξεων με τη γενική κοινοτική νομοθεσία για τα τρόφιμα, δεν είναι δυνατόν να επιτευχθεί από τα κράτη μέλη επαρκώς και, συνεπώς, λόγω του χαρακτήρα της παρούσας οδηγίας, μπορεί να επιτευχθεί καλύτερα σε κοινοτικό επίπεδο. H παρούσα οδηγία δεν υπερβαίνει τα αναγκαία όρια για την επίτευξη του εν λόγω στόχου.(8) Τα απαιτούμενα μέτρα για την εφαρμογή της παρούσας οδηγίας θα πρέπει να θεσπιστούν σύμφωνα με την απόφαση 1994/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7).(9) Για να αποτραπεί η δημιουργία νέων εμποδίων στην ελεύθερη κυκλοφορία, τα κράτη μέλη δεν θα πρέπει να θεσπίζουν, για τα εν λόγω προϊόντα, εθνικές διατάξεις μη προβλεπόμενες από την παρούσα οδηγία,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η παρούσα οδηγία εφαρμόζεται στα προϊόντα που ορίζονται στο μέρος Α του παραρτήματος.Ωστόσο, η παρούσα οδηγία δεν εφαρμόζεται στα οριζόμενα στο μέρος Α του παραρτήματος προϊόντα, όταν διατίθενται ως ζάχαρη άχνη, κάντιο και ζάχαρη σε κώνους.Άρθρο 2Η οδηγία 2000/13/ΕΚ εφαρμόζεται στα προϊόντα που ορίζονται στο μέρος Α του παραρτήματος, υπό τους ακόλουθους όρους και παρεκκλίσεις:1. Οι απαριθμούμενες στο μέρος Α του παραρτήματος ονομασίες προϊόντων εφαρμόζονται, με την επιφύλαξη του σημείου 5, μόνον για τα προϊόντα που αναφέρονται εκεί και πρέπει να χρησιμοποιούνται στο εμπόριο για την περιγραφή τους.Η ονομασία του προϊόντος που αναφέρεται στο παράρτημα μέρος Α σημείο 2 μπορεί επίσης να χρησιμοποιείται για την περιγραφή του προϊόντος που αναφέρεται στο παράρτημα μέρος Α σημείο 3.Ωστόσο:- στα προϊόντα που ορίζονται στο παράρτημα μέρος Α, μπορούν να αναγράφονται, εκτός από την υποχρεωτική ονομασία προϊόντος, και χαρακτηρισμοί που χρησιμοποιούνται συνήθως στα διάφορα κράτη μέλη,- οι ονομασίες προϊόντων μπορούν επίσης να χρησιμοποιούνται συμπληρωματικά, σε σύνθετες ονομασίες προϊόντων για την περιγραφή άλλων προϊόντων, ανάλογα με την τρέχουσα χρήση,υπό την προϋπόθεση ότι οι ονομασίες αυτές δεν μπορούν να παραπλανήσουν τον καταναλωτή.2. Στην επισήμανση, δεν είναι υποχρεωτικό να αναγράφεται το καθαρό βάρος των προσυσκευασμένων προϊόντων που ζυγίζουν λιγότερο από 20 γραμμάρια.3. Για το διάλυμα ζάχαρης, το διάλυμα ιμβερτοποιημένου σακχάρου και το σιρόπι ιμβερτοποιημένου σακχάρου, στην επισήμανση πρέπει να αναγράφεται η περιεκτικότητα σε ξηρά ουσία και σε ιμβερτοποιημένο σάκχαρο.4. Για το σιρόπι ιμβερτοποιημένου σακχάρου που περιέχει κρυστάλλους στο διάλυμα, στην επισήμανση πρέπει να αναγράφεται ο προσδιορισμός "κρυσταλλικό".5. Όταν τα προϊόντα που αναφέρονται στα σημεία 7 και 8 του μέρους Α του παραρτήματος, περιέχουν φρουκτόζη σε αναλογία μεγαλύτερη του 5 % κατά βάρος ξηράς ουσίας, φέρουν, όσον αφορά την ονομασία του προϊόντος και ως συστατικά, την επισήμανση "σιρόπι γλυκόζης-φρουκτόζης" ή "σιρόπι φρουκτόζης-γλυκόζης" και "αποξηραμένο σιρόπι γλυκόζης-φρουκτόζης" ή "αποξηραμένο σιρόπι φρουκτόζης-γλυκόζης" αντιστοίχως, ώστε να δηλώνεται κατά πόσον το συστατικό γλυκόζη ή το συστατικό φρουκτόζη ευρίσκεται σε μεγαλύτερη αναλογία.Άρθρο 3Για τα προϊόντα που ορίζονται στο παράρτημα, τα κράτη μέλη δεν θεσπίζουν εθνικές διατάξεις οι οποίες δεν προβλέπονται από την παρούσα οδηγία.Άρθρο 4Τα απαιτούμενα μέτρα για την εφαρμογή της παρούσας οδηγίας όσον αφορά τα ζητήματα τα οποία αναφέρονται κατωτέρω, θεσπίζονται σύμφωνα με τη διαδικασία της κανονιστικής επιτροπής, η οποία αναφέρεται στο άρθρο 5 παράγραφος 2:- ευθυγράμμιση της παρούσας οδηγίας με τη γενική κοινοτική νομοθεσία περί τροφίμων,- προσαρμογή στην τεχνική πρόοδο.Άρθρο 51. Η Επιτροπή επικουρείται από τη μόνιμη επιτροπή τροφίμων, εφεξής αποκαλούμενη "επιτροπή", η οποία έχει συσταθεί με το άρθρο 1 της απόφασης 69/414/ΕΟΚ(8).2. Όταν γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ.Η περίοδος που ορίζεται στο άρθρο 5 παράγραφος 6 της απόφασης 1999/468/ΕΚ, ορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 6Η οδηγία 73/437/ΕΟΚ καταργείται από τις 12 Ιουλίου 2003.Οι παραπομπές στην καταργούμενη οδηγία, λογίζονται ως παραπομπές στην παρούσα οδηγία.Άρθρο 7Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις 12 Ιουλίου 2003. Πληροφορούν αμέσως την Επιτροπή σχετικά.Οι διατάξεις αυτές εφαρμόζονται κατά τρόπον ώστε:- να επιτρέπεται η εμπορία των προϊόντων που ορίζονται στο μέρος Α του παραρτήματος, εφόσον ανταποκρίνονται στους ορισμούς και τους κανόνες που προβλέπονται από την παρούσα οδηγία, από τις 12 Ιουλίου 2003,- να απαγορεύεται η εμπορία των προϊόντων που δεν ανταποκρίνονται στην παρούσα οδηγία, από τις 12 Ιουλίου 2004.Ωστόσο, επιτρέπεται η εμπορία προϊόντων τα οποία δεν ανταποκρίνονται στην παρούσα οδηγία αλλά στα οποία έχει τεθεί επισήμανση σύμφωνα με την οδηγία 73/437/ΕΟΚ, πριν από τις 12 Ιουλίου 2004, μέχρις εξαντλήσεως των αποθεμάτων.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.Άρθρο 8Η παρούσα οδηγία αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 9Η παρούσα οδηγία απευθύνεται στα κράτη μέλη.Βρυξέλλες, 20 Δεκεμβρίου 2001.Για το ΣυμβούλιοΟ ΠρόεδροςC. Picqué(1) ΕΕ C 231 της 9.8.1996, σ. 6.(2) ΕΕ C 279 της 1.10.1999, σ. 90.(3) ΕΕ C 56 της 24.2.1997, σ. 20.(4) ΕΕ L 356 της 27.12.1973, σ. 71· οδηγία όπως τροποποιήθηκε από την πράξη προσχώρησης του 1985.(5) ΕΕ L 51 της 25.2.1980, σ. 1· οδηγία όπως τροποποιήθηκε τελευταία από την οδηγία 87/356/ΕΟΚ (ΕΕ L 192 της 11.7.1987, σ. 48).(6) ΕΕ L 109 της 6.5.2000, σ. 29.(7) ΕΕ L 184 της 7.7.1999, σ. 23.(8) ΕΕ L 291 της 19.11.1969, σ. 9.ΠΑΡΑΡΤΗΜΑA. ΟΝΟΜΑΣΙΕΣ ΚΑΙ ΟΡΙΣΜΟΙ ΤΩΝ ΠΡΟΪΟΝΤΩΝ1. Ημίλευκη ζάχαρηΚαθαρισμένη και κρυσταλλική σακχαρόζη, καλής, γνήσιας και εμπορεύσιμης ποιότητας, με τα ακόλουθα χαρακτηριστικά:>ΘΕΣΗ ΠΙΝΑΚΑ>2. Ζάχαρη ή λευκή ζάχαρηΚαθαρισμένη και κρυσταλλική σακχαρόζη, καλής, γνήσιας και εμπορεύσιμης ποιότητας, με τα ακόλουθα χαρακτηριστικά:>ΘΕΣΗ ΠΙΝΑΚΑ>3. Υπέρλευκη ζάχαρηΤο προϊόν που έχει τα αναφερόμενα στο σημείο 2 στοιχεία α), β) και γ) χαρακτηριστικά και του οποίου το σύνολο των βαθμών που προσδιορίζονται σύμφωνα με τις διατάξεις του μέρους Β δεν υπερβαίνει τους 8 για το σύνολο των παραμέτρων, ούτε:- τους 4 για τον χρωματικό τύπο,- τους 6 για την περιεκτικότητα σε τέφρα,- τους 3 για τη χροιά διαλύματος.4. Διάλυμα ζάχαρης(1)Υδατικό διάλυμα σακχαρόζης με τα ακόλουθα χαρακτηριστικά:>ΘΕΣΗ ΠΙΝΑΚΑ>5. Διάλυμα ιμβερτοποιημένου σακχάρου(2)Υδατικό διάλυμα σακχαρόζης, μερικώς ιμβερτοποιημένης με υδρόλυση, στο οποίο δεν υπερισχύει η αναλογία του ιμβερτοποιημένου σακχάρου, με τα ακόλουθα χαρακτηριστικά:>ΘΕΣΗ ΠΙΝΑΚΑ>6. Σιρόπι ιμβερτοποιημένου σακχάρου(3)Υδατικό διάλυμα, ενδεχομένως κρυσταλλικό, σακχαρόζης μερικώς ιμβερτοποιημένης με υδρόλυση, στο οποίο, η κατά βάρος περιεκτικότητα σε ιμβερτοποιημένο σάκχαρο (λόγος φρουκτόζης προς δεξτρόζη: 1,0 ± 0,1) πρέπει να υπερβαίνει το 50 % κατά βάρος ξηράς ουσίας, και το οποίο ανταποκρίνεται επίσης στις απαιτήσεις που καθορίζονται στο σημείο 5 στοιχεία α) και γ).7. Σιρόπι γλυκόζηςΚαθαρισμένο και συμπυκνωμένο υδατικό διάλυμα θρεπτικών σακχαριτών, το οποίο λαμβάνεται από άμυλο ή/και ινουλίνη, με τα ακόλουθα χαρακτηριστικά:>ΘΕΣΗ ΠΙΝΑΚΑ>8. Αφυδατωμένο σιρόπι γλυκόζηςΜερικά αφυδατωμένο σιρόπι γλυκόζης, του οποίου η κατά βάρος περιεκτικότητα σε ξηρά ουσία, είναι τουλάχιστον 93 % και ανταποκρίνεται στις απαιτήσεις που καθορίζονται στο σημείο 7 στοιχεία β) και γ).9. Δεξτρόζη ή ένυδρη δεξτρόζηΚαθαρισμένη και κρυσταλλική D-γλυκόζη που περιέχει ένα μόριο ύδατος κρυσταλλώσεως, με τα ακόλουθα χαρακτηριστικά:>ΘΕΣΗ ΠΙΝΑΚΑ>10. Δεξτρόζη ή άνυδρη δεξτρόζηΚαθαρισμένη και κρυσταλλική D-γλυκόζη, η οποία δεν περιέχει ύδωρ κρυσταλλώσεως, έχει κατά βάρος περιεκτικότητα σε ξηρά ουσία τουλάχιστον 98 % και ανταποκρίνεται στις απαιτήσεις που καθορίζονται στο σημείο 9 στοιχεία α) και γ).11. ΦρουκτόζηΚαθαρισμένη και κρυσταλλική D-φρουκτόζη, με τα ακόλουθα χαρακτηριστικά:>ΘΕΣΗ ΠΙΝΑΚΑ>B. ΜΕΘΟΔΟΣ ΠΡΟΣΔΙΟΡΙΣΜΟΥ ΤΟΥ ΧΡΩΜΑΤΙΚΟΥ ΤΥΠΟΥ, ΤΗΣ ΠΕΡΙΕΚΤΙΚΟΤΗΤΑΣ ΣΕ ΤΕΦΡΑ (ΑΓΩΓΙΜΟΜΕΤΡΙΚΩΣ) ΚΑΙ ΤΗΣ ΧΡΟΙΑΣ ΔΙΑΛΥΜΑΤΟΣ ΤΗΣ (ΛΕΥΚΗΣ) ΖΑΧΑΡΗΣ ΚΑΙ ΤΗΣ ΥΠΕΡΛΕΥΚΗΣ ΖΑΧΑΡΗΣ ΠΟΥ ΟΡΙΖΟΝΤΑΙ ΣΤΟ ΜΕΡΟΣ Α ΣΗΜΕΙΑ 2 ΚΑΙ 3Ο "βαθμός" αντιστοιχεί:α) προκειμένου για το χρωματικό τύπο, σε 0,5 μονάδες προσδιοριζόμενες με τη μέθοδο του ιδρύματος γεωργικής τεχνολογίας και βιομηχανίας σακχάρεως του Brunswick, η οποία αναφέρεται στο παράρτημα κεφάλαιο Α παράγραφος 2 του κανονισμού (ΕΟΚ) αριθ. 1265/69 της Επιτροπής, της 1ης Ιουλίου 1969, περί των μεθόδων προσδιορισμού ποιότητας που εφαρμόζονται στη ζάχαρη που αγοράζεται από τους οργανισμούς παρέμβασης(4)·β) προκειμένου για την περιεκτικότητα σε τέφρα, σε 0,0018 % προδιοριζόμενο με τη μέθοδο της διεθνούς επιτροπής ενιαίων μεθόδων για την ανάλυση της ζάχαρης (ICUMSA), η οποία αναφέρεται στο παράρτημα κεφάλαιο Α παράγραφος 1 του κανονισμού (ΕΟΚ) αριθ. 1265/69·γ) προκειμένου για τη χροιά διαλύματος, σε 7,5 μονάδες υπολογιζόμενες με τη μέθοδο ICUMSA, η οποία αναφέρεται στο παράρτημα κεφάλαιο Α παράγραφος 3 του κανονισμού (ΕΟΚ) αριθ 1265/69.(1) Ο προσδιορισμός "λευκή" προσδιορίζεται αποκλειστικά για:α) το διάλυμα ζάχαρης του οποίου η χροιά διαλύματος δεν υπερβαίνει τις 25 μονάδες ICUMSA, όταν προσδιορίζεται σύμφωνα με τη μέθοδο που ορίζεται στο μέρος Β στοιχείο γ),β) το διάλυμα ιμβερτοποιημένου σακχάρου και το σιρόπι ιμβερτοποιημένου σακχάρου των οποίων:- η περιεκτικότητα σε τέφρα (αγωγιμομετρικώς) δεν υπερβαίνει το 0,1 %,- η χροιά διαλύματος δεν υπερβαίνει τις 25 μονάδες ICUMSA, όταν προσδιορίζεται σύμφωνα με τη μέθοδο που ορίζεται στο μέρος Β στοιχείο γ).(2) Ο προσδιορισμός "λευκή" προσδιορίζεται αποκλειστικά για:α) το διάλυμα ζάχαρης του οποίου η χροιά διαλύματος δεν υπερβαίνει τις 25 μονάδες ICUMSA, όταν προσδιορίζεται σύμφωνα με τη μέθοδο που ορίζεται στο μέρος Β στοιχείο γ),β) το διάλυμα ιμβερτοποιημένου σακχάρου και το σιρόπι ιμβερτοποιημένου σακχάρου των οποίων:- η περιεκτικότητα σε τέφρα (αγωγιμομετρικώς) δεν υπερβαίνει το 0,1 %,- η χροιά διαλύματος δεν υπερβαίνει τις 25 μονάδες ICUMSA, όταν προσδιορίζεται σύμφωνα με τη μέθοδο που ορίζεται στο μέρος Β στοιχείο γ).(3) Ο προσδιορισμός "λευκή" προσδιορίζεται αποκλειστικά για:α) το διάλυμα ζάχαρης του οποίου η χροιά διαλύματος δεν υπερβαίνει τις 25 μονάδες ICUMSA, όταν προσδιορίζεται σύμφωνα με τη μέθοδο που ορίζεται στο μέρος Β στοιχείο γ),β) το διάλυμα ιμβερτοποιημένου σακχάρου και το σιρόπι ιμβερτοποιημένου σακχάρου των οποίων:- η περιεκτικότητα σε τέφρα (αγωγιμομετρικώς) δεν υπερβαίνει το 0,1 %,- η χροιά διαλύματος δεν υπερβαίνει τις 25 μονάδες ICUMSA, όταν προσδιορίζεται σύμφωνα με τη μέθοδο που ορίζεται στο μέρος Β στοιχείο γ).(4) ΕΕ L 163 της 1.7.1969, σ. 1.


Avis juridique important

|

32003L0088

Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας

Επίσημη Εφημερίδα αριθ. L 299 της 18/11/2003 σ. 0009 - 0019

Οδηγία 2003/88/ΕΚ του Ευρωπαϊκού Κοινοβουλίου και του Συμβουλίουτης 4ης Νοεμβρίου 2003σχετικά με ορισμένα στοιχεία της οργάνωσης του χρόνου εργασίαςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2,την πρόταση της Επιτροπής,τη γνώμη της Ευρωπαϊκής Οικονομικής και Κοινωνικής Επιτροπής(1),Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(2),Εκτιμώντας τα ακόλουθα:(1) Η οδηγία 93/104/ΕΚ του Συμβουλίου, της 23ης Νοεμβρίου 1993, σχετικά με ορισμένα στοιχεία της οργάνωσης του χρόνου εργασίας(3), η οποία ορίζει τις ελάχιστες απαιτήσεις για την ασφάλεια και την υγεία σχετικά με την οργάνωση του χρόνου εργασίας, όσον αφορά τις περιόδους ημερήσιας ανάπαυσης, τα διαλείμματα, την εβδομαδιαία ανάπαυση, τη μέγιστη κατ' εβδομάδα διάρκεια εργασίας, την ετήσια άδεια, καθώς και στοιχεία της νυχτερινής εργασίας, της εργασίας κατά βάρδιες και των ρυθμών εργασίας, έχει τροποποιηθεί σε σημαντική έκταση. Είναι, ως εκ τούτου, σκόπιμη, για λόγους σαφήνειας, η κωδικοποίηση των σχετικών διατάξεων.(2) Το άρθρο 137 της συνθήκης προβλέπει ότι η Κοινότητα υποστηρίζει και συμπληρώνει τη δράση των κρατών μελών για τη βελτίωση του περιβάλλοντος εργασίας, με σκοπό την προστασία της ασφάλειας και της υγείας των εργαζομένων. Στις οδηγίες που εκδίδονται βάσει του άρθρου αυτού, αποφεύγεται η επιβολή διοικητικών, οικονομικών και νομικών εξαναγκασμών, οι οποίοι θα παρεμπόδιζαν τη δημιουργία και την ανάπτυξη των μικρών και μεσαίων επιχειρήσεων.(3) Οι διατάξεις της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(4) εφαρμόζονται πλήρως στους τομείς που καλύπτει η παρούσα οδηγία, με την επιφύλαξη των περισσότερο περιοριστικών ή/και ειδικών διατάξεων αυτής.(4) Η βελτίωση της ασφάλειας, της υγιεινής και της υγείας των εργαζομένων κατά την εργασία είναι στόχος ο οποίος δεν μπορεί να εξαρτάται από καθαρά οικονομικές εκτιμήσεις.(5) Όλοι οι εργαζόμενοι πρέπει να έχουν επαρκείς περιόδους ανάπαυσης. Η έννοια της "ανάπαυσης" πρέπει να εκφράζεται σε μονάδες χρόνου, και συγκεκριμένα ημέρες, ώρες ή και κλάσματά τους. Οι εργαζόμενοι στην Κοινότητα πρέπει να διαθέτουν ορισμένες ελάχιστες περιόδους ανάπαυσης, ημερησίας, εβδομαδιαίας και ετήσιας καθώς και κατάλληλα διαλείμματα εργασίας. Επίσης, θα πρέπει να προβλέπεται σχετικά και μια μέγιστη κατ' εβδομάδα διάρκεια εργασίας.(6) Οι αρχές του Διεθνούς Οργανισμού Εργασίας ως προς την οργάνωση του χρόνου εργασίας, συμπεριλαμβανομένης της νυκτερινής, πρέπει να συνεκτιμηθούν.(7) Από σχετικές μελέτες έχει αποδειχθεί ότι ο ανθρώπινος οργανισμός είναι πιο ευαίσθητος κατά τη διάρκεια της νύχτας στις περιβαλλοντικές οχλήσεις και σε ορισμένες επαχθείς μορφές οργάνωσης της εργασίας, καθώς και ότι μακριές περίοδοι νυκτερινής εργασίας είναι επιζήμιες για την υγεία των εργαζομένων και μπορούν να θέσουν σε κίνδυνο την ασφάλειά τους στην εργασία.(8) Θα πρέπει να περιορίζεται η διάρκεια της νυκτερινής και της υπερωριακής εργασίας και να προβλέπεται ότι, όταν ο εργοδότης χρησιμοποιεί τακτικά εργαζομένους τη νύχτα, ενημερώνει σχετικά τις αρμόδιες αρχές, εφόσον του το ζητήσουν.(9) Είναι σημαντικό οι εργαζόμενοι τη νύχτα να δικαιούνται δωρεάν ιατρική εξέταση πριν αναλάβουν νυκτερινή εργασία και κατά τακτά χρονικά διαστήματα στη συνέχεια και, σε περίπτωση που έχουν προβλήματα υγείας, να μετατίθενται, στο μέτρο του δυνατού, σε κατάλληλη θέση ημερήσιας εργασίας.(10) Η κατάσταση των εργαζόμενων τη νύχτα και των εργαζόμενων σε βάρδιες απαιτεί προσαρμογή του επιπέδου προστασίας, όσον αφορά την ασφάλεια και την υγεία, στη φύση της εργασίας τους, καθώς και την αποτελεσματική οργάνωση και λειτουργία των υπηρεσιών και των μέσων προστασίας και πρόληψης.(11) Ο τρόπος εργασίας μπορεί να θίξει την ασφάλεια και την υγεία των εργαζομένων. Στην οργάνωση της εργασίας με έναν ορισμένο ρυθμό πρέπει να λαμβάνεται υπόψη η γενική αρχή της προσαρμογής της εργασίας στον άνθρωπο.(12) Μια ευρωπαϊκή συμφωνία σχετικά με το χρόνο εργασίας των ναυτικών έχει τεθεί σε εφαρμογή με την οδηγία 1999/63/ΕΚ του Συμβουλίου, της 21ης Ιουνίου 1999, που αφορά τη συμφωνία περί οργάνωσης του χρόνου εργασίας των ναυτικών, η οποία συνήφθη από την Ένωση Εφοπλιστών της Ευρωπαϊκής Κοινότητας (ECSA) και από την Ομοσπονδία των Συνδικάτων Μεταφορέων στην Ευρωπαϊκή Ένωση (FSΤ)(5), βάσει του άρθρου 139 παράγραφος 2 της συνθήκης. Κατά συνέπεια, οι διατάξεις της παρούσας οδηγίας δεν θα πρέπει να εφαρμόζονται στους ναυτικούς.(13) Στην περίπτωση των μισθωτών αλιέων οι οποίοι έχουν συμμετοχή στα κέρδη, τα κράτη μέλη καθορίζουν, δυνάμει της παρούσας οδηγίας, τους όρους για την απόκτηση του δικαιώματος ετήσιας άδειας και τη χορήγησή της, συμπεριλαμβανομένων των ρυθμίσεων πληρωμής.(14) Οι ειδικοί κανόνες που προβλέπονται από άλλες κοινοτικές πράξεις όσον αφορά, παραδείγματος χάριν, τις περιόδους ανάπαυσης, το χρόνο εργασίας, τις ετήσιες άδειες και την νυκτερινή εργασία ορισμένων κατηγοριών εργαζομένων, θα πρέπει να υπερισχύουν των διατάξεων της παρούσας οδηγίας.(15) Λαμβάνοντας υπόψη τα θέματα που είναι δυνατόν να ανακύψουν από την οργάνωση του χρόνου εργασίας, φαίνεται σκόπιμο να προβλέπεται μια κάποια ελαστικότητα στην εφαρμογή ορισμένων διατάξεων της παρούσας οδηγίας, εξασφαλίζοντας παράλληλα την τήρηση των αρχών της προστασίας της ασφάλειας και της υγείας των εργαζομένων.(16) Θα πρέπει να επιτρέπονται παρεκκλίσεις από ορισμένες διατάξεις της παρούσας οδηγίας, εκ μέρους των κρατών μελών ή των κοινωνικών εταίρων, αναλόγως. Κατά γενικό κανόνα, σε περίπτωση παρέκκλισης, πρέπει να χορηγούνται στους οικείους εργαζομένους ισοδύναμες περίοδοι αντισταθμιστικής ανάπαυσης.(17) Η παρούσα οδηγία δεν θα πρέπει να θίξει τις υποχρεώσεις των κρατών μελών όσον αφορά στις προθεσμίες ενσωμάτωσης των οδηγιών που αναφέρονται στο παράρτημα Ι μέρος Β,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:ΚΕΦΑΛΑΙΟ ΙΠΕΔΙΟ ΕΦΑΡΜΟΓΗΣ - ΟΡΙΣΜΟΙΆρθρο 1Αντικείμενο και πεδίο εφαρμογής1. Η παρούσα οδηγία καθορίζει τις στοιχειώδεις προδιαγραφές ασφάλειας και υγείας όσον αφορά την οργάνωση του χρόνου εργασίας.2. Εφαρμόζεται:α) στις ελάχιστες περιόδους ημερήσιας και εβδομαδιαίας ανάπαυσης και ετήσιας άδειας, στο χρόνο διαλείμματος και στη μέγιστη εβδομαδιαία διάρκεια εργασίας, καιβ) σε ορισμένες πλευρές της νυκτερινής εργασίας, της κατά βάρδιες εργασίας και του ρυθμού εργασίας.3. Η παρούσα οδηγία εφαρμόζεται σε όλους τους ιδιωτικούς ή δημόσιους τομείς δραστηριοτήτων, κατά την έννοια του άρθρου 2 της οδηγίας 89/391/ΕΟΚ, με την επιφύλαξη των άρθρων 14, 17, 18 και 19 της παρούσας οδηγίας.Η παρούσα οδηγία δεν εφαρμόζεται στους ναυτικούς, όπως ορίζεται στην οδηγία 1999/63/ΕΚ, με την επιφύλαξη του άρθρου 2 παράγραφος 8 της παρούσας οδηγίας.4. Οι διατάξεις της οδηγίας 89/391/ΕΟΚ εφαρμόζονται πλήρως στα θέματα που αναφέρει η παράγραφος 2, με την επιφύλαξη περιοριστικότερων ή/και ειδικότερων διατάξεων της παρούσας οδηγίας.Άρθρο 2ΟρισμοίΚατά την έννοια της παρούσας οδηγίας, νοούνται ως:1. "χρόνος εργασίας": κάθε περίοδος κατά τη διάρκεια της οποίας ο εργαζόμενος ευρίσκεται στην εργασία, στη διάθεση του εργοδότη, και ασκεί τη δραστηριότητα ή τα καθήκοντά του, σύμφωνα με τις εθνικές νομοθεσίες ή/και πρακτικές·2. "περίοδος ανάπαυσης": κάθε περίοδος που δεν είναι χρόνος εργασίας·3. "νυχτερινή περίοδος": κάθε περίοδος επτά τουλάχιστον ωρών, όπως ορίζεται από την εθνική νομοθεσία, η οποία πρέπει πάντως να περιλαμβάνει το διάστημα μεταξύ 24.00 και 05.00·4. "εργαζόμενος τη νύχτα":α) αφενός, κάθε εργαζόμενος κατά τη νυχτερινή περίοδο επί τρεις τουλάχιστον ώρες του ημερήσιου κανονικού χρόνου εργασίας του και,β) αφετέρου, κάθε εργαζόμενος ο οποίος ενδέχεται να πραγματοποιεί κατά τη νυχτερινή περίοδο ένα ορισμένο τμήμα του ετήσιου χρόνου εργασίας του, το οποίο ορίζεται κατ' επιλογή του οικείου κράτους μέλους:i) από την εθνική νομοθεσία, ύστερα από διαβούλευση με τους κοινωνικούς εταίρους, ήii) με συλλογικές συμβάσεις ή με συμφωνίες μεταξύ κοινωνικών εταίρων σε εθνικό ή περιφερειακό επίπεδο·5. "εργασία κατά βάρδιες": κάθε μέθοδος οργάνωσης της ομαδικής εργασίας κατά την οποία οι εργαζόμενοι διαδέχονται ο ένας τον άλλον στις ίδιες θέσεις εργασίας με ορισμένο ρυθμό, συμπεριλαμβανομένου του ρυθμού περιτροπής, η οποία μπορεί να είναι συνεχής ή ασυνεχής, πράγμα το οποίο υποχρεώνει τους εργαζόμενους να επιτελούν μια εργασία σε διαφορετικές ώρες σε μια δεδομένη περίοδο ημερών ή εβδομάδων·6. "εργαζόμενος σε βάρδιες": κάθε εργαζόμενος με ωράριο που εντάσσεται σε πρόγραμμα εργασίας κατά βάρδιες·7. "μετακινούμενος εργαζόμενος": κάθε εργαζόμενος ο οποίος απασχολείται ως μέλος του ταξιδεύοντος ή ιπτάμενου προσωπικού μιας επιχείρησης, η οποία παρέχει υπηρεσίες μεταφορών επιβατών ή εμπορευμάτων οδικώς, αεροπορικώς ή διά μέσου εσωτερικών πλωτών οδών·8. "δραστηριότητα ανοικτής θάλασσας": η δραστηριότητα η οποία εκτελείται κυρίως επάνω σε εγκαταστάσεις ανοιχτής θάλασσας (στις οποίες περιλαμβάνονται τα θαλάσσια γεωτρύπανα) ή από αυτές, και συνδέεται άμεσα ή έμμεσα με την αναζήτηση, την εξόρυξη ή την εκμετάλλευση των ορυκτών πόρων, συμπεριλαμβανομένων των υδρογονανθράκων, καθώς και τις καταδύσεις που συνδέονται με αυτές τις δραστηριότητες, είτε γίνονται από εγκαταστάσεις ανοιχτής θάλασσας είτε από πλοίο·9. "επαρκής χρόνος ανάπαυσης": η πραγματική κατάσταση κατά την οποία οι εργαζόμενοι έχουν τακτικές περιόδους ανάπαυσης, η διάρκεια των οποίων εκφράζεται σε μονάδες χρόνου και οι οποίες είναι επαρκώς μακρές και συνεχείς, ώστε να εξασφαλίζουν ότι οι εργαζόμενοι δεν θα προκαλούν σωματικές βλάβες στους ίδιους, σε συναδέλφους τους ή σε τρίτους και ότι δεν θα βλάπτουν την υγεία τους, βραχυπρόθεσμα ή μακροπρόθεσμα, λόγω κόπωσης ή άτακτων ρυθμών εργασίας.ΚΕΦΑΛΑΙΟ 2ΕΛΑΧΙΣΤΕΣ ΠΕΡΙΟΔΟΙ ΑΝΑΠΑΥΣΗΣ - ΑΛΛΑ ΣΤΟΙΧΕΙΑ ΟΡΓΑΝΩΣΗΣ ΤΟΥ ΧΡΟΝΟΥ ΕΡΓΑΣΙΑΣΆρθρο 3Ημερήσια ανάπαυσηΤα κράτη μέλη θεσπίζουν τα αναγκαία μέτρα ώστε κάθε εργαζόμενος να διαθέτει, ανά εικοσιτετράωρο, περίοδο ανάπαυσης ελάχιστης διάρκειας ένδεκα συναπτών ωρών.Άρθρο 4ΔιαλείμματαΤα κράτη μέλη θεσπίζουν τα αναγκαία μέτρα ώστε να εξασφαλίζεται για κάθε εργαζόμενο χρόνος διαλείμματος όταν ο χρόνος ημερήσιας εργασίας υπερβαίνει τις έξι ώρες. Οι τεχνικές λεπτομέρειες του διαλείμματος, ιδίως η διάρκεια και οι όροι χορήγησής του, καθορίζονται από συλλογικές συμβάσεις ή από συμφωνίες μεταξύ κοινωνικών εταίρων ή, ελλείψει αυτών, από την εθνική νομοθεσία.Άρθρο 5Εβδομαδιαία ανάπαυσηΤα κράτη μέλη θεσπίζουν τα αναγκαία μέτρα ώστε κάθε εργαζόμενος να διαθέτει, ανά περίοδο επτά ημερών, μια ελάχιστη περίοδο συνεχούς ανάπαυσης εικοσιτεσσάρων ωρών, στις οποίες προστίθενται οι ένδεκα ώρες ημερήσιας ανάπαυσης, οι οποίες προβλέπονται στο άρθρο 3.Αν δικαιολογείται για αντικειμενικούς ή τεχνικούς λόγους ή από τις συνθήκες οργάνωσης της εργασίας, μπορεί να ορίζεται ελάχιστη περίοδος ανάπαυσης 24 ωρών.Άρθρο 6Μέγιστη εβδομαδιαία διάρκεια εργασίαςΤα κράτη μέλη θεσπίζουν τα αναγκαία μέτρα ώστε, σε συνάρτηση με τις επιταγές προστασίας της ασφάλειας και της υγείας των εργαζομένων:α) η εβδομαδιαία διάρκεια εργασίας να περιορίζεται με νομοθετικές, κανονιστικές ή διοικητικές διατάξεις ή με συλλογικές συμβάσεις ή συμφωνίες μεταξύ κοινωνικών εταίρων·β) ο χρόνος εργασίας να μην υπερβαίνει, ανά επταήμερο, τις 48 ώρες, κατά μέσο όρο, συμπεριλαμβανομένων των υπερωριών.Άρθρο 7Ετήσια άδεια1. Τα κράτη μέλη θεσπίζουν τα αναγκαία μέτρα ώστε να παρέχεται σε όλους τους εργαζομένους ετήσια άδεια μετ' αποδοχών διάρκειας τουλάχιστον τεσσάρων εβδομάδων, σύμφωνα με τους όρους που προβλέπουν οι εθνικές νομοθεσίες ή/και πρακτικές για την απόκτηση του σχετικού δικαιώματος και τη χορήγηση της άδειας.2. Η ελάχιστη περίοδος ετήσιας άδειας μετ' αποδοχών μπορεί να αντικαθίσταται από χρηματική αποζημίωση μόνον σε περίπτωση τερματισμού της εργασιακής σχέσης.ΚΕΦΑΛΑΙΟ 3ΝΥΧΤΕΡΙΝΗ ΕΡΓΑΣΙΑ - ΕΡΓΑΣΙΑ ΚΑΤΑ ΒΑΡΔΙΕΣ - ΡΥΘΜΟΣ ΕΡΓΑΣΙΑΣΆρθρο 8Διάρκεια της νυχτερινής εργασίαςΤα κράτη μέλη λαμβάνουν τα αναγκαία μέτρα ώστε:α) ο κανονικός χρόνος νυκτερινής εργασίας να μην υπερβαίνει, κατά μέσον όρο, τις οκτώ ώρες ανά εικοσιτετράωρο·β) οι εργαζόμενοι τη νύχτα η εργασία των οποίων ενέχει ιδιαίτερους κινδύνους ή σημαντική σωματική ή πνευματική ένταση να μην εργάζονται περισσότερο από οκτώ ώρες κατά τη διάρκεια εικοσιτετράωρης περιόδου κατά την οποία πραγματοποιούν νυκτερινή εργασία.Για τους σκοπούς του στοιχείου β), η εργασία που ενέχει ιδιαίτερους κινδύνους ή σημαντική σωματική ή πνευματική ένταση ορίζεται από τις εθνικές νομοθεσίες ή/και πρακτικές ή από συλλογικές συμβάσεις ή από συμφωνίες μεταξύ κοινωνικών εταίρων, λαμβανομένων υπόψη των επιπτώσεων και των κινδύνων που συνδέονται με τη νυκτερινή εργασία.Άρθρο 9Ιατρική εξέταση και μετάθεση των εργαζομένων τη νύχτα σε θέση ημερήσιας εργασίας1. Τα κράτη μέλη θεσπίζουν τα αναγκαία μέτρα ώστε:α) οι εργαζόμενοι τη νύχτα να δικαιούνται δωρεάν ιατρική εξέταση, πριν από την ανάληψη της εργασίας αυτής και, κατά τακτά χρονικά διαστήματα, στη συνέχεια·β) οι εργαζόμενοι τη νύχτα που υποφέρουν από προβλήματα υγείας που αποδεδειγμένως οφείλονται στη νυχτερινή εργασία, να μετατίθενται, όποτε είναι δυνατόν, σε θέση ημερήσιας εργασίας για την οποία είναι κατάλληλοι.2. Η δωρεάν ιατρική εξέταση που αναφέρεται στην παράγραφο 1 στοιχείο α) διέπεται από το ιατρικό απόρρητο.3. Η δωρεάν ιατρική εξέταση που αναφέρεται στην παράγραφο 1 στοιχείο α) μπορεί να εντάσσεται σε εθνικό σύστημα υγείας.Άρθρο 10Εγγυήσεις για νυχτερινή εργασίαΤα κράτη μέλη μπορούν να θέτουν ως προϋπόθεση της νυκτερινής εργασίας ορισμένων κατηγοριών εργαζομένων, ορισμένες εγγυήσεις, υπό όρους που καθορίζονται από τις εθνικές νομοθεσίες ή/και πρακτικές, για τους εργαζόμενους, οι οποίοι διατρέχουν κίνδυνο ασφαλείας ή υγείας οφειλόμενο στη νυκτερινή εργασία.Άρθρο 11Ενημέρωση σε περίπτωση που χρησιμοποιούνται εργαζόμενοι τη νύχτα τακτικάΤα κράτη μέλη θεσπίζουν τα αναγκαία μέτρα ώστε ο εργοδότης που χρησιμοποιεί εργαζομένους τη νύχτα τακτικά να ενημερώνει τις αρμόδιες αρχές, εφόσον το ζητήσουν.Άρθρο 12Προστασία της ασφάλειας και της υγείαςΤα κράτη μέλη θεσπίζουν τα αναγκαία μέτρα ώστε:α) οι εργαζόμενοι τη νύχτα και οι εργαζόμενοι σε βάρδιες να απολαύουν προστασίας της υγείας και της ασφάλειάς τους, ανάλογης προς τη φύση της εργασίας τους·β) οι κατάλληλες υπηρεσίες ή μέτρα προστασίας και πρόληψης στον τομέα της ασφάλειας και της υγείας των εργαζομένων τη νύχτα και των εργαζομένων σε βάρδιες να είναι ισοδύναμα με τα προσφερόμενα στους άλλους εργαζομένους και να είναι διαθέσιμα ανά πάσα στιγμή.Άρθρο 13Ρυθμός εργασίαςΤα κράτη μέλη θεσπίζουν τα αναγκαία μέτρα ώστε ο εργοδότης που προτίθεται να οργανώσει την εργασία με έναν ορισμένο ρυθμό να λαμβάνει υπόψη τη γενική αρχή της προσαρμογής της εργασίας στον άνθρωπο, ιδίως προκειμένου να περιορισθεί η μονότονη και η ρυθμική εργασία, σε συνάρτηση με το είδος της δραστηριότητας και τις απαιτήσεις ασφάλειας και υγείας, ιδιαίτερα όσον αφορά τα διαλείμματα του χρόνου εργασίας.ΚΕΦΑΛΑΙΟ 4ΔΙΑΦΟΡΕΣ ΔΙΑΤΑΞΕΙΣΆρθρο 14Ειδικότερες κοινοτικές διατάξειςΗ παρούσα οδηγία δεν εφαρμόζεται εφόσον άλλες κοινοτικές πράξεις περιλαμβάνουν ειδικότερες απαιτήσεις περί οργανώσεως του χρόνου εργασίας για ορισμένες επαγγελματικές ασχολίες ή δραστηριότητες.Άρθρο 15Ευνοϊκότερες διατάξειςΗ παρούσα οδηγία δεν εμποδίζει τα κράτη μέλη να εφαρμόζουν ή να θεσπίζουν ευνοϊκότερες νομοθετικές, κανονιστικές ή διοικητικές διατάξεις για την προστασία της ασφάλειας και της υγείας των εργαζομένων ή να ευνοούν ή να επιτρέπουν την εφαρμογή ευνοϊκότερων συλλογικών συμβάσεων ή συμφωνιών μεταξύ κοινωνικών εταίρων για την προστασία της ασφάλειας και της υγείας των εργαζομένων.Άρθρο 16Περίοδοι αναφοράςΤα κράτη μέλη μπορούν να ορίζουν:α) για την εφαρμογή του άρθρου 5 (εβδομαδιαία ανάπαυση), περίοδο αναφοράς η οποία δεν υπερβαίνει τις 14 μέρες·β) για την εφαρμογή του άρθρου 6 (ανώτατη εβδομαδιαία διάρκεια εργασίας), περίοδο αναφοράς η οποία δεν υπερβαίνει τους τέσσερις μήνες.Οι περίοδοι ετήσιας άδειας μετ' αποδοχών, κατά το άρθρο 7, και οι περίοδοι αδείας ασθενείας δεν συνεκτιμώνται ή είναι ουδέτερες, όσον αφορά τον υπολογισμό του μέσου όρου·γ) για την εφαρμογή του άρθρου 8 (διάρκεια νυχτερινής εργασίας), περίοδο αναφοράς που καθορίζεται ύστερα από διαβούλευση με τους κοινωνικούς εταίρους ή με συλλογικές συμβάσεις ή συμφωνίες που συνάπτονται σε εθνικό ή περιφερειακό επίπεδο μεταξύ κοινωνικών εταίρων.Εάν η ελάχιστη περίοδος εικοσιτετράωρης εβδομαδιαίας ανάπαυσης που απαιτείται από το άρθρο 5 εμπίπτει σε αυτή την περίοδο αναφοράς, δεν λαμβάνεται υπόψη για τον υπολογισμό του μέσου όρου.ΚΕΦΑΛΑΙΟ 5ΠΑΡΕΚΚΛΙΣΕΙΣ ΚΑΙ ΕΞΑΙΡΕΣΕΙΣΆρθρο 17Παρεκκλίσεις1. Τα κράτη μέλη, τηρώντας τις γενικές αρχές για την προστασία της ασφάλειας και της υγείας των εργαζομένων, μπορούν να παρεκκλίνουν από τα άρθρα 3, 4, 5, 6, 8 και 16, εφόσον η διάρκεια του χρόνου εργασίας, λόγω των ιδιαιτεροτήτων της ασκούμενης δραστηριότητας, δεν υπολογίζεται ή/και δεν προκαθορίζεται ή μπορεί να καθορίζεται από τους ίδιους τους εργαζόμενους, ιδίως δε εφόσον πρόκειται για:α) διευθυντικά στελέχη ή άλλα πρόσωπα εξουσιοδοτημένα να λαμβάνουν αποφάσεις αυτόνομα·β) οικογενειακό προσωπικό, ήγ) εργαζόμενους στον τελετουργικό τομέα των εκκλησιών και των θρησκευτικών κοινοτήτων.2. Οι παρεκκλίσεις που προβλέπονται στις παραγράφους 3, 4 και 5 επιτρέπεται να θεσπίζονται μέσω της νομοθετικής, κανονιστικής ή διοικητικής οδού ή με συλλογικές συμβάσεις ή με συμφωνίες μεταξύ κοινωνικών εταίρων, υπό τον όρο ότι στους οικείους εργαζομένους χορηγούνται ισοδύναμες περίοδοι αντισταθμιστικής ανάπαυσης ή ότι, σε εξαιρετικές περιπτώσεις όπου είναι αντικειμενικώς αδύνατη η χορήγηση ισοδύναμων περιόδων αντισταθμιστικής ανάπαυσης, παρέχεται κατάλληλη προστασία στους οικείους εργαζομένους.3. Σύμφωνα με την παράγραφο 2 του παρόντος άρθρου, παρεκκλίσεις από τα άρθρα 3, 4, 5, 8 και 16, είναι δυνατόν να επιτρέπονται:α) για τις δραστηριότητες που χαρακτηρίζονται από την απόσταση ανάμεσα στους τόπους εργασίας και κατοικίας του εργαζομένου, όπως οι δραστηριότητες ανοικτής θάλασσας, ή από την απόσταση ανάμεσα στους διαφόρους τόπους εργασίας αυτού·β) για τις δραστηριότητες φύλαξης και επίβλεψης που χαρακτηρίζονται από την ανάγκη συνεχούς παρουσίας για την προστασία των αγαθών και των προσώπων, ιδίως όταν πρόκειται για φύλακες και θυρωρούς ή επιχειρήσεις φύλαξης·γ) για τις δραστηριότητες που χαρακτηρίζονται από την ανάγκη να εξασφαλισθεί η συνέχεια της υπηρεσίας ή της παραγωγής, ιδίως:i) για τις υπηρεσίες τις σχετικές με την υποδοχή, τη νοσηλεία ή/και την περίθαλψη που παρέχονται από νοσοκομεία ή παρόμοια ιδρύματα, συμπεριλαμβανομένων των δραστηριοτήτων των ασκούμενων ιατρών, από ιδρύματα διαμονής και από φυλακές·ii) για εργαζόμενους στους λιμένες και τους αερολιμένες·iii) για τις υπηρεσίες τύπου, ραδιοφωνίας, τηλεόρασης, κινηματογράφου, ταχυδρομείων ή τηλεπικοινωνιών, τις υπηρεσίες ασθενοφόρων, τις πυροσβεστικές υπηρεσίες ή την πολιτική άμυνα·iv) για υπηρεσίες παραγωγής, μεταφοράς και διανομής φωταερίου, ύδατος ή ηλεκτρισμού, τις υπηρεσίες αποκομιδής οικιακών απορριμμάτων ή τις εγκαταστάσεις αποτέφρωσης·v) για τις βιομηχανίες όπου είναι αδύνατο να διακοπεί η εργασία για τεχνικούς λόγους·vi) για τις δραστηριότητες έρευνας και ανάπτυξης·vii) για τη γεωργία·viii) για τους εργαζόμενους, οι οποίοι ασχολούνται με τη μεταφορά επιβατών με τακτικές αστικές μεταφορές·δ) σε περίπτωση προβλέψιμης αύξησης του φόρτου εργασίας, ιδίως:i) στη γεωργία·ii) στον τουρισμό·iii) στα ταχυδρομεία·ε) για το προσωπικό που εργάζεται στον τομέα των σιδηροδρομικών μεταφορών:i) οι δραστηριότητες του οποίου είναι διαλείπουσες·ii) το οποίο δαπανά το χρόνο εργασίας του επιβαίνοντας στους συρμούς, ήiii) οι δραστηριότητες του οποίου συνδέονται με τα ωράρια των μεταφορών και την εξασφάλιση της συνέχειας και της κανονικότητας της συγκοινωνίας·στ) στις περιστάσεις που αναφέρονται στο άρθρο 5 παράγραφος 4 της οδηγίας 89/391/ΕΟΚ·ζ) στην περίπτωση ατυχήματος ή επικείμενου ατυχήματος.4. Σύμφωνα με την παράγραφο 2 του παρόντος άρθρου, παρεκκλίσεις από τα άρθρα 3 και 5 είναι δυνατόν να επιτρέπονται:α) για την εργασία κατά βάρδιες, κάθε φορά που ο εργαζόμενος αλλάζει βάρδια και δεν μπορεί να έχει ανάμεσα στο τέλος μιας βάρδιας και στην αρχή της επόμενης περιόδου ημερήσιας ή/και εβδομαδιαίας ανάπαυσης·β) για τις δραστηριότητες που χαρακτηρίζονται από τμηματικές περιόδους ημερήσιας εργασίας, ιδίως προσωπικού το οποίο ασχολείται με δραστηριότητες καθαρισμού.5. Σύμφωνα με την παράγραφο 2 του παρόντος άρθρου, παρεκκλίσεις από το άρθρο 6 και το σημείο β) του άρθρου 16 είναι δυνατόν να επιτρέπονται στην περίπτωση ασκούμενων γιατρών σύμφωνα με τις διατάξεις του δεύτερου έως εβδόμου εδαφίου της παρούσας παραγράφου.Όσον αφορά τις αναφερόμενες στο πρώτο εδάφιο παρεκκλίσεις από το άρθρο 6, αυτές επιτρέπονται για μεταβατική περίοδο πέντε ετών από την 1η Αυγούστου 2004.Τα κράτη μέλη μπορούν να έχουν στη διάθεσή τους πρόσθετη περίοδο μέχρι δύο ετών, εάν χρειασθεί, προκειμένου να λάβουν υπόψη τις δυσκολίες ως προς την τήρηση των διατάξεων περί χρόνου εργασίας σε ότι αφορά τις ευθύνες τους για την οργάνωση και την παροχή υπηρεσιών υγείας και ιατρικής φροντίδας. Τουλάχιστον έξι μήνες πριν από τη λήξη της μεταβατικής περιόδου, το οικείο κράτος μέλος ενημερώνει την Επιτροπή παραθέτοντας τους λόγους του, έτσι ώστε η Επιτροπή να μπορέσει να εκδώσει γνωμοδότηση, μετά από κατάλληλες διαβουλεύσεις, εντός τριών μηνών από τη λήψη των εν λόγω πληροφοριών. Εάν το κράτος μέλος δεν ακολουθήσει τη γνωμοδότηση της Επιτροπής, αιτιολογεί την απόφασή του. Η γνωστοποίηση και η αιτιολόγηση εκ μέρους του κράτους μέλους και η γνωμοδότηση της Επιτροπής δημοσιεύονται στην Επίσημη Εφημερίδα της Ευρωπαϊκής Ένωσης και διαβιβάζονται στο Ευρωπαϊκό Κοινοβούλιο.Τα κράτη μέλη μπορούν να έχουν στη διάθεσή τους πρόσθετη περίοδο μέχρις ενός έτους, εάν χρειασθεί, για να ληφθούν υπόψη οι ειδικές δυσκολίες ως προς την ανταπόκριση στις ευθύνες που αναφέρονται στο τρίτο εδάφιο. Ακολουθούν τη διαδικασία που περιγράφεται στο εν λόγω εδάφιο.Τα κράτη μέλη μεριμνούν ώστε σε καμία περίπτωση ο αριθμός των εβδομαδιαίων ωρών εργασίας να μην υπερβαίνει τις 58, κατά μέσο όρο, κατά τη διάρκεια των τριών πρώτων ετών της μεταβατικής περιόδου, τις 56, κατά μέσο όρο, κατά τα επόμενα δύο έτη και τις 52, κατά μέσο όρο, για κάθε εναπομένουσα περίοδο.Ο εργοδότης διαβουλεύεται εγκαίρως με τους εκπροσώπους των εργαζομένων για την επίτευξη, ει δυνατόν, συμφωνίας, όσον αφορά τις ρυθμίσεις που εφαρμόζονται κατά τη μεταβατική περίοδο. Η συμφωνία αυτή μπορεί να καλύπτει, εντός των ορίων που τίθενται στο πέμπτο εδάφιο:α) τον μέσο όρο των εβδομαδιαίων ωρών εργασίας κατά τη μεταβατική περίοδο καιβ) τα μέτρα που θα ληφθούν για τη μείωση των εβδομαδιαίων ωρών εργασίας σε 48, κατά μέσο όρο, ως το τέλος της μεταβατικής περιόδου.Όσον αφορά το άρθρο 16 στοιχείο β), οι παρεκκλίσεις που αναφέρονται στο πρώτο εδάφιο επιτρέπονται με την προϋπόθεση ότι η περίοδος αναφοράς δεν υπερβαίνει τους δώδεκα μήνες, κατά το πρώτο τμήμα της μεταβατικής περιόδου που ορίζεται στο πέμπτο εδάφιο, και τους έξι μήνες μετά.Άρθρο 18Παρεκκλίσεις με συλλογικές συμβάσειςΠαρεκκλίσεις από τα άρθρα 3, 4, 5, 8 και 16 επιτρέπονται με συλλογικές συμβάσεις ή με συμφωνίες μεταξύ κοινωνικών εταίρων σε εθνικό ή περιφερειακό επίπεδο ή, σύμφωνα με τους κανόνες που θέτουν αυτοί, με συλλογικές συμβάσεις ή συμφωνίες που συνάπτονται μεταξύ τους σε κατώτερο επίπεδο.Τα κράτη μέλη που δεν διαθέτουν νομικό σύστημα που να εξασφαλίζει τη σύναψη συλλογικών συμβάσεων ή συμφωνιών μεταξύ κοινωνικών εταίρων σε εθνικό ή περιφερειακό επίπεδο στα θέματα που καλύπτει η παρούσα οδηγία ή τα κράτη μέλη που διαθέτουν ειδικό προς τούτο νομικό πλαίσιο και εντός των ορίων αυτών, δύνανται, σύμφωνα με τις εθνικές νομοθεσίες ή/και πρακτικές, να επιτρέπουν παρεκκλίσεις από τα άρθρα 3, 4, 5, 8 και 16 με συλλογικές συμβάσεις ή συμφωνίες που συνάπτονται μεταξύ κοινωνικών εταίρων στο κατάλληλο συλλογικό επίπεδο.Οι παρεκκλίσεις που προβλέπονται στο πρώτο και δεύτερο εδάφιο γίνονται δεκτές μόνον εφόσον χορηγούνται στους οικείους εργαζομένους ισοδύναμες περίοδοι αντισταθμιστικής ανάπαυσης ή εφόσον, σε εξαιρετικές περιπτώσεις όπου είναι αντικειμενικώς αδύνατη η χορήγηση ισοδύναμων περιόδων αντισταθμιστικής ανάπαυσης, παρέχεται στους εν λόγω εργαζομένους κατάλληλη προστασία.Τα κράτη μέλη μπορούν να προβλέπουν κανόνες:α) για την εφαρμογή του παρόντος άρθρου από τους κοινωνικούς εταίρους καιβ) για την επέκταση σε άλλους εργαζομένους των διατάξεων των συλλογικών συμβάσεων ή συμφωνιών που συνάπτονται σύμφωνα με το παρόν άρθρο, σύμφωνα με τις εθνικές νομοθεσίες ή/και πρακτικές.Άρθρο 19Περιορισμοί παρεκκλίσεων από τις περιόδους αναφοράςΗ ευχέρεια παρέκκλισης από το άρθρο 16 στοιχείο β) που προβλέπεται στο άρθρο 17 παράγραφος 3 και στο άρθρο 18 δεν επιτρέπεται να καταλήγει σε περίοδο αναφοράς που να υπερβαίνει τους έξι μήνες.Ωστόσο, τα κράτη μέλη δύνανται, τηρώντας πάντα τις γενικές αρχές προστασίας της ασφάλειας και της υγείας των εργαζομένων, να επιτρέπουν, για αντικειμενικούς ή τεχνικούς λόγους ή για λόγους οργάνωσης της εργασίας, να καθορίζονται από τις συλλογικές συμβάσεις ή συμφωνίες μεταξύ κοινωνικών εταίρων περίοδοι αναφοράς που να μην υπερβαίνουν οπωσδήποτε τους δώδεκα μήνες.Πριν από τις 23 Νοεμβρίου 2003, το Συμβούλιο, ύστερα από πρόταση της Επιτροπής, συνοδευόμενη από έκθεση αξιολόγησης, επανεξετάζει τις διατάξεις του παρόντος άρθρου και αποφασίζει για τη συνέχεια που θα πρέπει να δώσει.Άρθρο 20Μετακινούμενοι εργαζόμενοι και δραστηριότητα ανοικτής θάλασσας1. Οι διατάξεις των άρθρων 3, 4, 5 και 8 δεν εφαρμόζονται στους μετακινούμενους εργαζομένους.Τα κράτη μέλη λαμβάνουν, ωστόσο, τα αναγκαία μέτρα για να εξασφαλίσουν το δικαίωμα αυτών των μετακινούμενων εργαζομένων για επαρκή χρόνο ανάπαυσης, με εξαίρεση των περιστάσεων που προβλέπονται από το άρθρο 17 παράγραφος 3 στοιχεία στ) και ζ).2. Με την επιφύλαξη της τήρησης των γενικών αρχών που αφορούν την προστασία της ασφάλειας και της υγείας των εργαζομένων και υπό τον όρο της διεξαγωγής διαβουλεύσεων με τους ενδιαφερομένους κοινωνικούς εταίρους, καθώς και υπό τον όρο ότι θα καταβληθούν προσπάθειες για την ενθάρρυνση όλων των σχετικών μορφών κοινωνικού διαλόγου, συμπεριλαμβανομένων των διαπραγματεύσεων εάν τα μέρη το επιθυμούν, τα κράτη μέλη μπορούν, για αντικειμενικούς ή τεχνικούς λόγους ή για λόγους σχετικούς με την οργάνωση της εργασίας, να επεκτείνουν την περίοδο αναφοράς του άρθρου 16 στοιχείο β) σε δώδεκα μήνες για τους μετακινούμενους εργαζόμενους και τους εργαζόμενους που εκτελούν κυρίως δραστηριότητα ανοικτής θάλασσας.3. Κατόπιν διαβουλεύσεων με τα κράτη μέλη, καθώς και με τους εργοδότες και τους εργαζόμενους σε ευρωπαϊκό επίπεδο, η Επιτροπή, το αργότερο την 1η Αυγούστου 2005, προβαίνει σε επανεξέταση της εφαρμογής των διατάξεων που αφορούν τους εργαζομένους που εκτελούν δραστηριότητα ανοικτής θάλασσας από την άποψη της υγείας και της ασφάλειας, προκειμένου να παρουσιάσει, εν ανάγκη, τις κατάλληλες τροποποιήσεις.Άρθρο 21Εργαζόμενοι σε αλιευτικά ποντοπόρα πλοία1. Τα άρθρα 3, 4, 5, 6 και 8 δεν εφαρμόζονται στους εργαζόμενους στα αλιευτικά ποντοπόρα πλοία που φέρουν σημαία κράτους μέλους.Τα κράτη μέλη, ωστόσο, λαμβάνουν τα αναγκαία μέτρα ώστε να εξασφαλίσουν ότι όλοι οι εργαζόμενοι σε αλιευτικά ποντοπόρα πλοία που φέρουν σημαία κράτους μέλους δικαιούνται επαρκή ανάπαυση, ώστε να περιορίσουν τον αριθμό των ωρών εργασίας σε 48 εβδομαδιαίως, κατά μέσο όρο, για περίοδο αναφοράς μη υπερβαίνουσα τους δώδεκα μήνες.2. Τα κράτη μέλη, μέσα στα όρια που ορίζονται στην παράγραφο 1 δεύτερο εδάφιο και στις παραγράφους 3 και 4, λαμβάνουν τα αναγκαία μέτρα για να εξασφαλίσουν, ενόψει της ανάγκης να προστατευθούν η ασφάλεια και η υγεία των εν λόγω εργαζομένων:α) ότι επιβάλλεται όριο των ωρών εργασίας συνιστάμενο σε ένα μέγιστο αριθμό ωρών, του οποίου δεν επιτρέπεται υπέρβαση μέσα σε μία δεδομένη χρονική περίοδο, ήβ) ότι εξασφαλίζεται ένας ελάχιστος αριθμός ωρών ανάπαυσης, μέσα σε μια δεδομένη χρονική περίοδο.Ο μέγιστος αριθμός ωρών εργασίας ή ο ελάχιστος αριθμός ωρών ανάπαυσης ορίζονται με νομοθετικές, κανονιστικές ή διοικητικές διατάξεις, ή με συλλογικές συμβάσεις ή με συμφωνίες μεταξύ των κοινωνικών εταίρων.3. Τα όρια των ωρών εργασίας ή ανάπαυσης είναι είτε:α) μέγιστος αριθμός ωρών εργασίας, των οποίων δεν επιτρέπεται υπέρβαση:i) 14 ώρες, σε οποιαδήποτε χρονική περίοδο 24 ωρών καιii) 72 ώρες, σε οποιαδήποτε χρονική περίοδο επτά ημερών,είτεβ) ελάχιστος αριθμός ωρών ανάπαυσης, οι οποίες δεν επιτρέπεται να είναι λιγότερες από:i) δέκα ώρες, σε οποιαδήποτε χρονική περίοδο 24 ωρών καιii) 77 ώρες, σε οποιαδήποτε χρονική περίοδο επτά ημερών.4. Οι ώρες ανάπαυσης επιτρέπεται να διαιρούνται σε δύο, το πολύ, περιόδους, από τις οποίες η μία θα διαρκεί τουλάχιστον έξι ώρες, το δε ενδιάμεσο διάστημα, μεταξύ δύο διαδοχικών περιόδων ανάπαυσης, δεν θα υπερβαίνει τις δεκατέσσερις ώρες.5. Σύμφωνα με τις γενικές αρχές της προστασίας της υγείας και της ασφάλειας των εργαζομένων και για αντικειμενικούς ή τεχνικούς λόγους ή λόγους που αφορούν την οργάνωση της εργασίας, τα κράτη μέλη μπορούν να προβλέπουν εξαιρέσεις, συμπεριλαμβανομένου του καθορισμού περιόδων αναφοράς, από τα καθοριζόμενα στην παράγραφο 1 δεύτερο εδάφιο και στις παραγράφους 3 και 4 όρια. Οι εξαιρέσεις αυτές, κατά το δυνατόν, θα ακολουθούν τα καθοριζόμενα πρότυπα, αλλά μπορούν να λαμβάνουν υπόψη συχνότερες ή μεγαλύτερες περιόδους άδειας ή τη χορήγηση αντισταθμιστικής αδείας στους εργαζομένους. Οι εξαιρέσεις αυτές μπορούν να θεσπίζονται δυνάμει:α) νομοθετικών, κανονιστικών ή διοικητικών διατάξεων, υπό την προϋπόθεση ότι λαμβάνει χώρα διαβούλευση, εφόσον είναι δυνατόν, με τους εκπροσώπους των ενδιαφερομένων εργοδοτών και εργαζομένων και ότι καταβάλλονται προσπάθειες για την ενθάρρυνση όλων των σχετικών μορφών κοινωνικού διαλόγου, ήβ) συλλογικών συμβάσεων ή συμφωνιών μεταξύ των κοινωνικών εταίρων.6. Ο πλοίαρχος ποντοπόρου αλιευτικού πλοίου έχει το δικαίωμα να απαιτεί από εργαζόμενο σε πλοίο να εκτελεί όσες ώρες εργασίας απαιτούνται για την άμεση ασφάλεια του πλοίου, των προσώπων που επιβαίνουν στο πλοίο ή του φορτίου ή για την παροχή βοήθειας σε άλλα πλοία ή πρόσωπα που βρίσκονται σε κατάσταση κινδύνου στη θάλασσα.7. Τα κράτη μέλη μπορούν να ορίζουν ότι οι εργαζόμενοι σε ποντοπόρα αλιευτικά πλοία για τα οποία η εθνική νομοθεσία ή πρακτική ορίζει ότι δεν επιτρέπονται οι δραστηριότητές τους για συγκεκριμένη περίοδο του ημερολογιακού έτους που υπερβαίνει τον ένα μήνα, λαμβάνουν την ετήσια άδειά τους σύμφωνα με το άρθρο 7 εντός της εν λόγω περιόδου.Άρθρο 22Διάφορες διατάξεις1. Ένα κράτος μέλος δύναται να μην εφαρμόζει το άρθρο 6, τηρώντας πάντα τις γενικές αρχές προστασίας της ασφάλειας και της υγείας των εργαζομένων, εφόσον λαμβάνει τα αναγκαία μέτρα ώστε να εξασφαλίζεται ότι:α) ο εργοδότης δεν ζητά από τον εργαζόμενο να εργασθεί περισσότερες από 48 ώρες ανά επταήμερο, περίοδο που υπολογίζεται ως μέσος όρος της κατά το άρθρο 16 στοιχείο β) περιόδου αναφοράς, εκτός αν ο εργαζόμενος συναινεί για την παροχή της εργασίας αυτής·β) ο εργαζόμενος δεν υφίσταται καμία ζημία αν δεν δεχθεί να εκτελέσει την εργασία αυτή·γ) ο εργοδότης τηρεί και ενημερώνει αρχείο για όλους τους εργαζομένους που παρέχουν τέτοια εργασία·δ) το αρχείο είναι στη διάθεση των αρμόδιων αρχών οι οποίες δικαιούνται να απαγορεύουν ή να περιορίζουν τη δυνατότητα υπέρβασης της ανώτατης εβδομαδιαίας διάρκειας εργασίας, για λόγους ασφάλειας ή/και υγείας των εργαζομένων·ε) ύστερα από αίτηση των αρμοδίων αρχών, ο εργοδότης τους παρέχει πληροφορίες σχετικά με τη συναίνεση των εργαζομένων για την παροχή εργασίας υπερβαίνουσας τις 48 ώρες ανά επταήμερο, υπολογιζομένης ως μέσο όρο της κατά το άρθρο 16 στοιχείο β) περιόδου αναφοράς.Πριν από τις 23 Νοεμβρίου 2003, το Συμβούλιο, ύστερα από πρόταση της Επιτροπής, που συνοδεύεται από έκθεση αξιολόγησης, επανεξετάζει τις διατάξεις της παρούσας παραγράφου και αποφασίζει για τη συνέχεια που θα πρέπει να δώσει.2. Όσον αφορά την εφαρμογή του άρθρου 7, τα κράτη μέλη δύνανται να κάνουν χρήση ανώτατης μεταβατικής περιόδου διάρκειας τριών ετών που αρχίζει από τις 23 Νοεμβρίου 1996, υπό όρο ότι, κατά τη μεταβατική αυτή περίοδο:α) ο εργαζόμενος παίρνει ετήσια άδεια μετ' αποδοχών διάρκειας τριών εβδομάδων, σύμφωνα με τους όρους λήψης και χορήγησης που προβλέπονται από τις εθνικές νομοθεσίες ή/και πρακτικές καιβ) η διάρκειας τριών εβδομάδων ετήσια άδεια μετ' αποδοχών δεν αντικαθίσταται από χρηματικό αντάλλαγμα, εκτός αν λύεται η σχέση εργασίας.3. Αν τα κράτη μέλη κάνουν χρήση των εναλλακτικών δυνατοτήτων που προβλέπονται από το παρόν άρθρο, ενημερώνουν αμέσως την Επιτροπή σχετικά.ΚΕΦΑΛΑΙΟ 6ΤΕΛΙΚΕΣ ΔΙΑΤΑΞΕΙΣΆρθρο 23Επίπεδο προστασίαςΜη θιγομένου του δικαιώματος των κρατών μελών να εκπονήσουν, προϊούσης της κατάστασης, διαφορετικές νομοθετικές, κανονιστικές και συμβατικές διατάξεις περί του χρόνου εργασίας, εφόσον οι ελάχιστες απαιτήσεις της παρούσας οδηγίας τηρούνται, η θέση σε εφαρμογή της παρούσας οδηγίας δεν συνιστά βάσιμη δικαιολογία για υποβάθμιση της γενικής προστασίας των εργαζομένων.Άρθρο 24Εκθέσεις1. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που έχουν ήδη θεσπίσει ή που θεσπίζουν στον τομέα που διέπεται από την παρούσα οδηγία.2. Τα κράτη μέλη υποβάλλουν, ανά πενταετία, στην Επιτροπή έκθεση σχετικά με την πρακτική εφαρμογή των διατάξεων της παρούσας οδηγίας, αναφέροντας τις απόψεις των κοινωνικών εταίρων.Η Επιτροπή ενημερώνει σχετικά το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας.3. Η Επιτροπή υποβάλλει ανά πενταετία, αρχής γενομένης από τις 23 Νοεμβρίου 1996, στο Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή, έκθεση για την εφαρμογή της παρούσας οδηγίας, λαμβάνοντας υπόψη τα άρθρα 22 και 23 και τις παραγράφους 1 και 2 του παρόντος άρθρου.Άρθρο 25Επανεξέταση της εφαρμογής των διατάξεων όσον αφορά τους εργαζόμενους σε ποντοπόρα αλιευτικά πλοίαΤο αργότερο την 1η Αυγούστου 2009, η Επιτροπή, κατόπιν διαβουλεύσεων με τα κράτη μέλη και τους κοινωνικούς εταίρους σε ευρωπαϊκό επίπεδο, επανεξετάζει την εφαρμογή των διατάξεων όσον αφορά τους εργαζόμενους σε ποντοπόρα αλιευτικά πλοία· ιδίως, διερευνά κατά πόσον οι διατάξεις αυτές παραμένουν κατάλληλες, ιδίως από άποψη υγείας και ασφάλειας, προκειμένου να προτείνει, εφόσον χρειάζεται, τις κατάλληλες τροποποιήσεις.Άρθρο 26Επανεξέταση της εφαρμογής των διατάξεων όσον αφορά τους εργαζόμενους που ασχολούνται με τη μεταφορά επιβατώνΤο αργότερο την 1η Αυγούστου 2005, κατόπιν διαβουλεύσεων με τα κράτη μέλη και τους κοινωνικούς εταίρους σε ευρωπαϊκό επίπεδο, η Επιτροπή επανεξετάζει την εφαρμογή των διατάξεων όσον αφορά τους εργαζόμενους που ασχολούνται με τη μεταφορά επιβατών στο πλαίσιο των υπηρεσιών τακτικών αστικών μεταφορών, προκειμένου να προτείνει, εφόσον χρειάζεται, τις κατάλληλες τροποποιήσεις ώστε να εξασφαλίσει συνεκτική και κατάλληλη προσέγγιση στον εν λόγω τομέα.Άρθρο 27Κατάργηση1. Η οδηγία 93/104/EK, όπως τροποποιήθηκε από την οδηγία που αναφέρεται στο παράρτημα I μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες μεταφοράς στο εσωτερικό δίκαιο που αναφέρονται στο παράρτημα I μέρος Β.2. Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που αναφέρεται στο παράρτημα II.Άρθρο 28Έναρξη ισχύοςΗ παρούσα οδηγία αρχίζει να ισχύει στις 2 Αυγούστου 2004.Άρθρο 29ΑποδέκτεςΗ παρούσα οδηγία απευθύνεται στα κράτη μέλη.Βρυξέλλες, 4 Νοεμβρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςG. Tremonti(1) ΕΕ C 61 της 14.3.2003, σ. 123.(2) Γνώμη του Ευρωπαϊκού Κοινοβουλίου της 17ης Δεκεμβρίου 2002 (δεν έχει ακόμα δημοσιευθεί στην ΕπίσημηΕφημερίδα) και απόφαση του Συμβουλίου της 22ας Σεπτεμβρίου 2003.(3) ΕΕ L 307 της 13.12.1993, σ. 18· οδηγία όπως τροποποιήθηκε από την οδηγία 2000/34/ΕΚ του Ευρωπαϊκού Κοινοβουλίου και του Συμβουλίου (ΕΕ L 195 της 1.8.2000, σ. 41).(4) ΕΕ L 183 της 29.6.1989, σ. 1.(5) ΕΕ L 167 της 2.7.1999, σ. 33.ΠΑΡΑΡΤΗΜΑ IΜΕΡΟΣ AΚΑΤΑΡΓΟΥΜΕΝΗ ΟΔΗΓΙΑ ΚΑΙ ΟΙ ΤΡΟΠΟΠΟΙΗΣΕΙΣ ΤΗΣ(Άρθρο 27)>ΘΕΣΗ ΠΙΝΑΚΑ>ΜΕΡΟΣ ΒΠΡΟΘΕΣΜΙΕΣ ΜΕΤΑΦΟΡΑΣ ΣΤΟ ΕΣΩΤΕΡΙΚΟ ΔΙΚΑΙΟ(Άρθρο 27)>ΘΕΣΗ ΠΙΝΑΚΑ>ΠΑΡΑΡΤΗΜΑ IIΠΙΝΑΚΑΣ ΑΝΤΙΣΤΟΙΧΙΑΣ>ΘΕΣΗ ΠΙΝΑΚΑ>


Avis juridique important

|

31998L0054

Οδηγία 98/54/ΕΚ της Επιτροπής της 16ης Ιουλίου 1998 για την τροποηοίηση των οδηγιών 71/250/ΕΟΚ, 72/199/ΕΟΚ, 73/46/ΕΟΚ και για την κατάργηση της οδηγίας 75/84/ΕΟΚ (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 208 της 24/07/1998 σ. 0049 - 0050

ΟΔΗΓΙΑ 98/54/ΕΚ ΤΗΣ ΕΠΙΤΡΟΠΗΣ της 16ης Ιουλίου 1998 για την τροποποίηση των οδηγιών 71/250/ΕΟΚ, 72/199/ΕΟΚ, 73/46/ΕΟΚ και για την κατάργηση της οδηγίας 75/84/ΕΟΚ (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/373/ΕΟΚ του Συμβουλίου, της 20ής Ιουλίου 1970, περί εισαγωγής τρόπων λήψεως δειγμάτων και μεθόδων κοινοτικής αναλύσεως για τον επίσημο έλεγχο των ζωοτροφών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 2,Εκτιμώντας:ότι στην οδηγία 70/373/ΕΟΚ αναφέρεται ότι οι επίσημοι έλεγχοι των ζωοτροφών που έχουν ως στόχο να διαπιστώσουν την τήρηση των όρων που έχουν καθορισθεί δυνάμει των νομοθετικών, κανονιστικών και διοικητικών διατάξεων που αφορούν την ποιότητα και τη σύνθεση των ζωοτροφών, πραγματοποιούνται σύμφωνα με τους κοινοτικούς τρόπους λήψεως δειγμάτων και μεθόδων αναλύσεων 7ότι η πρώτη οδηγία 71/250/ΕΟΚ της Επιτροπής, της 15ης Ιουνίου 1971, περί καθορισμού κοινοτικών μεθόδων αναλύσεως για τον επίσημο έλεγχο ζωοτροφών (2), όπως τροποποιήθηκε τελευταία από την οδηγία 81/680/ΕΟΚ (3), ορίζει τις μεθόδους ανάλυσης που αφορούν, μεταξύ άλλων, τον ποσοτικό προσδιορισμό των αλκαλοειδών των λούπινων 7 ότι στην οδηγία 74/63/ΕΟΚ του Συμβουλίου, της 17ης Δεκεμβρίου 1973, περί του καθορισμού των ανωτάτων ορίων περιεκτικότητας για τις ανεπιθύμητες ουσίες και προϊόντα στις ζωοτροφές (4), όπως τροποποιήθηκε τελευταία από την οδηγία 97/8/ΕΚ της Επιτροπής (5), δεν προβλέπεται οι ζωοτροφές να υποβάλλονται σε επίσημο έλεγχο για την ανίχνευση των αλκαλοειδών των λούπινων 7 ότι η κοινοτική μέθοδος ανάλυσης για τον επίσημο έλεγχο των αλκαλοειδών των λούπινων είναι, άρα, άνευ αντικειμένου και ότι πρέπει να καταργηθεί η εν λόγω μέθοδος 7ότι η τρίτη οδηγία 72/199/ΕΟΚ της Επιτροπής, της 27ης Απριλίου 1972, περί καθορισμού κοινοτικών μεθόδων αναλύσεως για τον επίσημο έλεγχο των ζωοτροφών (6), όπως τροποποιήθηκε τελευταία από την οδηγία 93/28/ΕΚ (7). ορίζει τις μεθόδους ανάλυσης σχετικά, μεταξύ άλλων, με την ανίχνευση και την αναγνώριση αντιβιοτικών της ομάδας των τετρακυκλινών, με την περιεκτικότητα των ζωοτροφών σε χλωροτετρακυκλίνη, οξυτετρακυκλίνη και τετρακυκλίνη και με την περιεκτικότητα των ζωοτροφών σε ολεανδομυκίνη 7 ότι οι εν λόγω μέθοδοι δεν είναι πλέον αναγκαίες για τους σκοπούς της οδηγίας 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (8), όπως τροποποιήθηκε τελευταία από την οδηγία 98/19/ΕΚ της Επιτροπής (9) 7 ότι λόγω της τεχνικής και επιστημονικής προόδου, οι συγκεκριμένες μέθοδοι δεν μπορούν πλέον να χρησιμοποιηθούν αποτελεσματικά για άλλους σκοπούς 7 ότι, άρα, πρέπει να καταργηθούν οι εν λόγω μέθοδοι 7ότι στην τέταρτη οδηγία 73/46/ΕΟΚ της Επιτροπής, της 5ης Δεκεμβρίου 1972, περί καθορισμού κοινοτικών μεθόδων αναλύσεως για τον επίσημο έλεγχο των ζωοτροφών (10), όπως τροποποιήθηκε τελευταία από την οδηγία 92/89/ΕΚ (11), ορίζονται οι μέθοδοι ανάλυσης που αφορούν, μεταξύ άλλων, την περιεκτικότητα των ζωοτροφών σε θειαμίνη (βιταμίνη Β 1, ανευρίνη) και την περιεκτικότητα σε ασκορβικό οξύ και σε δεϋδρο-ασκορβικό οξύ (βιταμίνη C) 7 ότι οι εν λόγω μέθοδοι δεν χρησιμοποιούνται πλέον για τους σκοπούς για τους οποίους προορίζονταν και ότι έχουν ξεπερασθεί από επιστημονικής και τεχνικής απόψεως 7 ότι πρέπει να καταργηθούν οι εν λόγω μέθοδοι 7ότι στην έκτη οδηγία 75/84/ΕΟΚ της Επτροπής, της 20ής Δεκεμβρίου 1974, περί καθορισμού κοινοτικών μεθόδων αναλύσεως για τον επίσημο έλεγχο των ζωοτροφών (12), όπως τροποποιήθηκε τελευταία από την οδηγία 81/680/ΕΟΚ, ορίζονται οι μέθοδοι ανάλυσης όσον αφορά την περιεκτικότητα των ζωοτροφών σε βουκινολαϊκό, σουλφακινοξαλίνη και φουραζολιδόνη 7 ότι οι εν λόγω μέθοδοι δεν είναι πλέον αναγκαίες για τους σκοπούς της οδηγίας 70/524/ΕΟΚ 7 ότι υπάρχουν λόγοι να υποθέσει κανείς ότι σύμφωνα με την επιστημονική και τεχνική πρόοδο, οι εν λόγω μέθοδοι παρέχουν εσφαλμένα αποτελέσματα 7 ότι είναι προτιμότερο να μην υπάρχει μέθοδος ανάλυσης παρά να υπάρχει μέθοδος η οποία παρέχει εσφαλμένα αποτελέσματα 7 ότι, άρα, πρέπει να καταργηθούν οι εν λόγω μέθοδοι 7ότι σύμφωνα με την οδηγία 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων (13), και ιδίως το άρθρο 18, τα κράτη μέλη, ελλείψει κοινοτικών μεθόδων δειγματοληψίας και ανάλυσης, εξασφαλίζουν ότι οι μέθοδοι ανάλυσης χρησιμοποιούνται σύμφωνα με κανόνες αναγνωρισμένους, από διεθνείς οργανισμούς ή ελλείψει τέτοιων κανόνων, σύμφωνα με επιστημονικά αναγνωρισμένους κανόνες 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Η οδηγία 71/250/ΕΟΚ της Επιτροπής τροποποιείται ως εξής:1. στο άρθρο 1, ο όρος «ο καθορισμός των αλκαλοειδών των λούπινων» καταργείται 72. στο παράρτημα της οδηγίας, το σημείο 15 «Καθορισμός των αλκαλοειδών των λούπινων» καταργείται.Άρθρο 2 Η οδηγία 72/199/ΕΟΚ της Επιτροπής τροποποιείται ως εξής:1. στο άρθρο 2, οι όροι «προς το σκοπό ανιχνεύσεως και αναγνωρίσεως αντιβιοτικών της ομάδας των τετρακυκλινών ως και» και «χλωροτετρακυκλίνη, οξυτετρακυκλίνη, τετρακυκλίνη, ολεανδομυκίνη» καταργούνται 72. στο παράρτημα ΙΙ της οδηγίας, τα σημεία 1 «Ανίχνευση και αναγνώριση αντιβιοτικών της ομάδας των τετρακυκλινών», 2 «Περιεκτικότητα των ζωοτροφών σε χλωροτετρακυκλίνη, οξυτετρακυκλίνη και τετρακυκλίνη» και 3 «Περιεκτικότητα των ζωοτροφών σε ολεανδομυκίνη» καταγούνται.Άρθρο 3 Η οδηγία 73/46/ΕΟΚ της Επιτροπής τροποποιείται ως εξής:1. στο άρθρο 2, οι όροι «θειαμίνη (ανευρίνη, βιταμίνη Β1), ασκορβικό οξύ και δεϋδρο-ασκορβικό οξύ (βιταμίνη C)» καταργούνται 72. στο παράρτημα ΙΙ της οδηγίας, τα σημεία 2 «Περιεκτικότητα των ζωοτροφών σε θειαμίνη (ανευρίνη, βιταμίνη Β1», και 3 «Περιεκτικότητα των ζωοτροφών σε ασκορβικό οξύ και δεϋδρο-ασκορβικό οξύ (βιταμίνη C)» καταργούνται.Άρθρο 4 Η οδηγία 75/84/ΕΟΚ της Επιτροπής καταργείται.Άρθρο 5 Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν με τις διατάξεις της παρούσας οδηγίας, το αργότερο έξι μήνες πριν την ημερομηνία της έναρξης ισχύος. Ενημερώνουν αμέσως την Επιτροπή σχετικά.Οι διατάξεις αυτές όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.Άρθρο 6 Η παρούσα οδηγία αρχίζει να ισχύει την εικοστή ημέρα τη δημοσίευσής του στην Επίσημη Εφημερίδα των Ευρωπαϊκών Κοινοτήτων.Η παρούσα οδηγία απευθύνεται στα κράτη μέλη.Βρυξέλλες, 16 Ιουλίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 170 της 3. 8. 1970, σ. 2.(2) ΕΕ L 155 της 12. 7. 1971, σ. 13.(3) ΕΕ L 246 της 29. 8. 1981, σ. 32.(4) ΕΕ L 38 της 11. 2. 1974, σ. 31.(5) ΕΕ L 48 της 19. 2. 1997, σ. 22.(6) ΕΕ L 123 της 29. 5. 1972, σ. 6.(7) ΕΕ L 179 της 22. 7. 1993, σ. 8.(8) ΕΕ L 270 της 14. 12. 1970, σ. 1.(9) ΕΕ L 96 της 28. 3. 1998, σ. 39.(10) ΕΕ L 83 της 30. 3. 1973, σ. 21.(11) ΕΕ L 344 της 26. 11. 1992, σ. 35.(12) ΕΕ L 32 της 5. 2. 1975, σ. 27.(13) ΕΕ L 265 της 8. 11. 1995, σ. 17.


Avis juridique important

|

31992L0060

Οδηγία 92/60/ΕΟΚ του Συμβουλίου της 30ής Ιουνίου 1992 για την τροποποίηση της οδηγίας 90/425/ΕΟΚ σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς

Επίσημη Εφημερίδα αριθ. L 268 της 14/09/1992 σ. 0075 - 0076 Φινλανδική ειδική έκδοση: Κεφάλαιο 3 τόμος 45 σ. 0074  Σουηδική ειδική έκδοση: Κεφάλαιο 3 τόμος 45 σ. 0074

ΟΔΗΓΙΑ 92/60/ΕΟΚ ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση της οδηγίας 90/425/ΕΟΚ σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική  την υλοποίηση της εσωτερικής αγοράςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η Κοινότητα πρέπει να θεσπίσει τα μέτρα που προορίζονται για την προοδευτική πραγματοποίηση της εσωτερικής αγοράς κατά τη διάρκεια περιόδου που λήγει στις 31 Δεκεμβρίου 1992- ότι η οδηγία 90/425/ΕΟΚ (3), προβλέπει ότι οι κτηνιατρικοί έλεγχοι όσον αφορά ορισμένα ζώντα ζώα και ζωικά προϊόντα δεν θα εφαρμόζονται πλέον στα εσωτερικά σύνορα της Κοινότητας- ότι από την έκδοση της οδηγίας 90/425/ΕΟΚ, το Συμβούλιο έχει καθορίσει τις αρχές σχετικά με τη διοργάνωση των κτηνιατρικών ελέγχων για τα ζώντα ζώα και τα προϊόντα προέλευσης τρίτων χωρών που εισάγονται στην Κοινότητα- ότι για το σκοπό αυτό θα πρέπει να  ληφθούν υπόψη οι διατάξεις της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (4) και  της οδηγίας 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποιήσεως των οδηγιών  89/662/ΕΟΚ, 90/424/ΕΟΚ και 90/675/ΕΟΚ (5)- ότι σύμφωνα με το άρθρο 21 τέταρτο εδάφιο της οδηγίας 90/425/ΕΟΚ, θα πρέπει να συμπεριλαμβάνονται στο πεδίο εφαρμογής της εν λόγω οδηγίας και της οδηγίας 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που  εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (6), τα ζώντα ζώα και τα ζωικά προϊόντα που δεν καλύπτονται από τις εν λόγω οδηγίες- ότι, σύμφωνα με το άρθρο 25 της οδηγίας 90/425/ΕΟΚ, θα πρέπει να καθορισθεί "το καθεστώς που εφαρμόζεται μετά τη λήξη ισχύος των μεταβατικών διατάξεων που προβλέπονται στο άρθρο 24"- ότι για το σκοπό αυτό, θα πρέπει να ληφθούν υπόψη οι πρόοδοι που  πραγματοποιούνται στην Κοινότητα όσον αφορά τόσο τον καθορισμό των κανόνων για τα ζώντα ζώα και τα προϊόντα προελεύσεως τρίτων χωρών όσον και τον τομέα εναρμόνισης των μέτρων σχετικά με την καταπολέμηση του αφθώδους πυρετού και της πανώλης των χοίρων,  όπως καθορίζονται στην οδηγία 90/423/ΕΟΚ της 26ης Ιουνίου 1990 για την τροποποίηση της οδηγίας 85/511/ΕΟΚ σχετικά με την θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων υγειονομικού ελέγχου του τομέα  των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων κατά τις εισαγωγές ζώων του βόειου και χοιρείου είδους, νωπών κρεάτων και προϊόντων με βάση το κρέας  προελεύσεως τρίτων χωρών (7) και της οδηγίας 91/685/ΕΟΚ του Συμβουλίου της 11ης Δεκεμβρίου 1991 περί τροποποιήσεως της οδηγίας 80/217/ΕΟΚ περί θεσπίσεως των κοινοτικών μέτρων για την καταπολέμηση της κλασικής πανώλης των χοίρων (8)- ότι υπό το φώς ιδίως της ευνοϊκής εξέλιξης της εναρμόνισης του κτηνιατρικού τομέα, θα πρέπει να προβλεφθεί η κατάργηση, την 1η Ιουλίου 1992, των κτηνιατρικών ελέγχων στα εσωτερικά σύνορα, οι οποίες πραγματοποιούνται επί του συνόλου των ζώντων ζώων και  των ζωικών προϊόντων- ότι θα πρέπει, ωστόσο, να προβλεφθούν ειδικοί κανόνες σχετικά με τους κτηνιατρικούς ελέγχους που εφαρμόζονται στις μετακινήσεις ζώων συνοδείας που δεν έχουν εμπορικό χαρακτήρα και τα οποία συνοδεύονται από φυσικό πρόσωπο που είναι υπεύθυνο για τα ζώα  κατά τη διάρκεια των μετακινήσεων,  ΕΞΕΔΩΣΕ ΤΗΝ ΕΝ ΛΟΓΩ ΟΔΗΓΙΑ:  Άρθρο 1  Η οδηγία 90/425/ΕΟΚ τροποποιείται ως εξής:  1. στο άρθρο 1 προστίθεται το ακόλουθο εδάφιο:  "Η παρούσα οδηγία δεν εφαρμόζεται στους κτηνιατρικούς ελέγχους όσον αφορά τις μετακινήσεις μεταξύ των κρατών μελών των ζώων συνοδείας, που δεν έχουν εμπορικό χαρακτήρα και συνοδεύονται από φυσικό πρόσωπο το οποίο είναι υπεύθυνο για τα ζώα κατά τη  διάρκεια των μετακινήσεων."- 2. στο άρθρο 7 παράγραφος 2, η ημερομηνία της "1ης Ιανουαρίου 1993" αντικαθίσταται από την ημερομηνία της "1ης Ιουλίου 1992"- 3. στο άρθρο 21 πρώτο εδάφιο οι όροι "Μέχρι τις 31 Δεκεμβρίου 1992" διαγράφονται- 4. στο άρθρο 21, το δεύτερο εδάφιο αντικαθίσταται από το ακόλουθο κείμενο:  "Τα κράτη μέλη ανακοινώνουν στην Επιτροπή και τα άλλα κράτη μέλη τις προϋποθέσεις και τις λεπτομέρειες που εφαρμόζονται στις συναλλαγές των ζώων και των προϊόντων που αναφέρονται στο πρώτο εδάφιο."- 5. στο άρθρο 21 τρίτο εδάφιο, η τελευταία φράση διαγράφεται- 6. το άρθρο 22 αντικαθίσταται από το ακόλουθο άρθρο:  "Άρθρο 22 1. Τα κράτη μέλη υποβάλλουν στην Επιτροπή, σύμφωνα με εναρμονισμένο υπόδειγμα, τις σημαντικότερες πληροφορίες σχετικά με τους ελέγχους που πραγματοποιούνται δυνάμει της παρούσας οδηγίας.  2. Η Επιτροπή εξετάζει, στα πλαίσια της μόνιμης κτηνιατρικής επιτροπής, τις πληροφορίες που αναφέρονται στην παράγραφο 1. Δύναται, σύμφωνα με τη διαδικασία που προβλέπεται στο άρθρο 18, να θεσπίσει τα κατάλληλα μέτρα.  3. Οι λεπτομέρειες εφαρμογής του παρόντος άρθρου και ιδίως η περιοδικότητα της ανακοίνωσης των πληροφοριών, το υπόδειγμα που πρέπει να ληφθεί υπόψη και το είδος των πληροφοριών, καθορίζονται σύμφωνα με τη διαδικασία που προβλέπεται στο άρθρο 18."- 7. Το άρθρο 24 αντικαθίσταται από το ακόλουθο κείμενο:  "Άρθρο 24 Μέχρι τις 31 Δεκεμβρίου 1992 και προκειμένου να επιτρέψουν την προοδευτική υλοποίηση του καθεστώτος ελέγχου που προβλέπεται στην παρούσα οδηγία, τα κράτη μέλη μπορούν να διενεργούν κατά τη διάρκεια της μεταφοράς:  - έλεγχο των εγγράφων για τα ζώα και τα προϊόντα που αναφέρονται στα παραρτήματα Α και Β, ή εισάγονται από τρίτες χώρες,  - κτηνιατρικούς ελέγχους, δειγματοληπτικά και κατά τρόπο που να μην εισάγει διακρίσεις, στα ζώα και τα προϊόντα που αναφέρονται στο παράρτημα Β."- 8. το άρθρο 25 διαγράφεται- 9. στο παράρτημα Β, το μέρος Α αντικαθίσταται από το ακόλουθο κείμενο:  "Α. Κτηνιατρική νομοθεσία - Άλλα ζώντα ζώα που δεν αναφέρονται στο παράρτημα Α.Ι."- 10. στο παράρτημα Β, το μέρος Β αντικαθίσταται από το ακόλουθο κείμενο:  "Β. Κτηνιατρική νομοθεσία - Σπέρματα, ωάρια και έμβρυα που δεν αναφέρονται στο παράρτημα Α.Ι." Άρθρο 2  1. Τα κράτη μέλη θέτουν σε ισχύ τις νομοθετικές κανονιστικές και διοικητικές διατάξεις που είναι αναγκαίες για να συμμορφωθούν με την εν λόγω οδηγία πριν από την 1η Ιουλίου 1992. Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες αυτής της αναφοράς εκδίδονται από τα κράτη μέλη.  2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει σχετικά τα άλλα κράτη μέλη.  Άρθρο 3  Η παρούσα οδηγία αναπευθύνεται στα κράτη μέλη.   Λουξεμβούργο, 30 Ιουνίου 1992.  Για το Συμβουλίου Ο Πρόεδρος Arlindo MARQUES CUNHA (1) ΕΕ αριθ. C 122 της 14. 5. 1992, σ. 18.(2) ΕΕ αριθ. C 176 της 13. 7. 1992.(3) ΕΕ αριθ. L 224 της 18. 8. 1990, σ. 29. Οδηγία όπως τροποποιήθηκε τελευταία από την οδηγία 91/628/ΕΟΚ (ΕΕ αριθ. L 340 της 11. 12. 1991, σ. 17).(4) ΕΕ αριθ. L 373  της 31. 12. 1990, σ. 1.(5) ΕΕ αριθ. L 268 της 24. 9. 1991, σ. 56.(6) ΕΕ αριθ. L 395 της 30. 12. 1989, σ. 13.(7) ΕΕ αριθ. L 224 της 18. 8. 1990, σ. 13.(8) ΕΕ αριθ. L 377 της 31. 12. 1991, σ. 1.


Avis juridique important

|

32000L0007

Οδηγία 2000/7/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, σχετικά με το ταχύμετρο των δίκυκλων ή τρίκυκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου για την έγκριση τύπου των δίκυκλων ή τρίκυκλων οχημάτων με κινητήρα

Επίσημη Εφημερίδα αριθ. L 106 της 03/05/2000 σ. 0001 - 0006

Οδηγία 2000/7/ΕΚ του Ευρωπαϊκού Κοινοβουλίου και του Συμβολίουτης 20ής Μαρτίου 2000σχετικά με το ταχύμετρο των δίκυκλων ή τρίκυκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου για την έγκριση τύπου των δίκυκλων ή τρίκυκλων οχημάτων με κινητήραΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η οδική ασφάλεια συνιστά βασικό κοινοτικό στόχο, ο οποίος επιβάλλει τον έλεγχο και τον προσδιορισμό της ταχύτητας με τη βοήθεια του ταχύμετρου, ώστε να προειδοποιούνται και να διαπαιδαγωγούνται κυρίως οι νέοι σε μια ορθή συμπεριφορά σε θέματα οδικής κυκλοφορίας.(2) Η τεχνική νομοθεσία που αφορά την οδική ασφάλεια θα πρέπει να εγκρίνεται κατά τρόπο συνεκτικό υπό μορφή "δέσμης" οδηγιών, ώστε να καθίσταται σαφέστερα ορατή για τους πολίτες η συμβολή της Ευρωπαϊκής Ένωσης στην οδική ασφάλεια.(3) Σε όλα τα κράτη μέλη, τα δίκυκλα ή τρίκυκλα οχήματα με κινητήρα πρέπει, όσον αφορά το ταχύμετρο, να πληρούν ορισμένα τεχνικά χαρακτηριστικά που καθορίζονται ως υποχρεωτικές προδιαγραφές οι οποίες διαφέρουν μεταξύ των κρατών μελών. Οι διαφορές αυτές παρεμποδίζουν τις συναλλαγές στο εσωτερικό της Κοινότητας·(4) Τα εμπόδια αυτά στη λειτουργία της εσωτερικής αγοράς μπορούν να εξαλειφθούν εφόσον οι ίδιες προδιαγραφές εγκριθούν από όλα τα κράτη μέλη σε αντικατάσταση των υφιστάμενων ρυθμίσεών τους.(5) Η παρούσα οδηγία προστίθεται στον κατάλογο των ειδικών οδηγιών, οι οποίες πρέπει να τηρούνται δυνάμει των διατάξεων του άρθρου 4 της οδηγίας 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δικύκλων ή τρικύκλων οχημάτων με κινητήρα(4).(6) Η θέσπιση εναρμονισμένων διατάξεων για το ταχύμετρο των δίκυκλων ή τρίκυκλων οχημάτων με κινητήρα είναι απαραίτητη, προκειμένου, για έκαστο τύπο των εν λόγω οχημάτων, να καταστεί δυνατή η εφαρμογή των διαδικασιών εγκρίσεως τύπου οχήματος και εγκρίσεως τύπου στοιχείου που αποτελούν το αντικείμενο της οδηγίας 92/61/ΕΟΚ.(7) Σύμφωνα με την αρχή της επικουρικότητας και την αρχή της αναλογικότητας όπως θεσπίζονται στο άρθρο 5 της συνθήκης, ο στόχος της προβλεπόμενης δράσης, δηλαδή η κοινοτική έγκριση τύπου οχήματος, είναι αδύνατον να επιτευχθεί επαρκώς από τα κράτη μέλη και δύναται συνεπώς, λόγω των διαστάσεων και των αποτελεσμάτων της προβλεπόμενης δράσης, να επιτευχθεί καλύτερα σε κοινοτικό επίπεδο. Η παρούσα οδηγία περιορίζεται στα αναγκαία όρια για την επίτευξη αυτού του στόχου και δεν υπερβαίνει το αναγκαίο προς το σκοπό αυτό μέτρο.(8) Προκειμένου να διευκολυνθεί η πρόσβαση στις αγορές τρίτων χωρών, καθίσταται σαφώς αναγκαία η καθιέρωση της ισοτιμίας μεταξύ των προδιαγραφών της παρούσας οδηγίας και εκείνων του κανονισμού αριθ. 39 της οικονομικής επιτροπής για την Ευρώπη των Ηνωμένων Εθνών.(9) Τα κράτη μέλη της Ευρωπαϊκής Ένωσης πρέπει να επιδώξουν, το ταχύτερο δυνατό, τροποποίηση του κανονισμού αριθ. 39 της οικονομικής επιτροπής για την Ευρώπη των Ηνωμένων Εθνών, προκειμένου να προσαρμοσθεί στις ρυθμίσεις της παρούσας οδηγίας.(10) Κατά συνέπεια, η οδηγία 92/61/ΕΟΚ πρέπει να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 11. Η παρούσα οδηγία εφαρμόζεται στο ταχύμετρο όλων των τύπων οχημάτων που ορίζονται στο άρθρο 1 της οδηγίας 92/61/ΕΟΚ.2. Όλα τα οχήματα που καλύπτονται από το πεδίο εφαρμογής της οδηγίας 92/61/ΕΟΚ πρέπει να είναι εξοπλισμένα με ταχύμετρο, το οποίο να πληροί το παράρτημα της παρούσας οδηγίας.Άρθρο 2Οι διαδικασίες για τη χορήγηση της έγκρισης τύπου στοιχείου όσον αφορά το ταχύμετρο συγκεκριμένου τύπου δικύκλου ή τρικύκλου οχήματος με κινητήρα, καθώς και οι προϋποθέσεις για την ελεύθερη κυκλοφορία των οχημάτων αυτών θεσπίζονται από την οδηγία 92/61/ΕΟΚ, στα κεφάλαια II και III, αντιστοίχως.Άρθρο 3Σύμφωνα με το άρθρο 11 της οδηγίας 92/61/ΕΟΚ, δύναται να αναγνωρισθεί η ισοδυναμία μεταξύ των απαιτήσεων της παρούσας οδηγίας και των αντίστοιχων του κανονισμού αριθ. 39 της οικονομικής επιτροπής για την Ευρώπη των Ηνωμένων Εθνών, υπό την πλέον πρόσφατη μορφή που έχει εγκρίνει η Κοινότητα.Οι αρχές των κρατών μελών που χορηγούν την έγκριση τύπου δέχονται, αντί των αντίστοιχων εγκρίσεων τύπου και των σημάτων έγκρισης τύπου που χορηγούνται σύμφωνα με τις προδιαγραφές της παρούσας οδηγίας, τις εγκρίσεις τύπου και τα σήματα έγκρισης τύπου που χορηγούνται σύμφωνα με τις απαιτήσεις του εν λόγω κανονισμού αριθ. 39, εντός του πεδίου εφαρμογής του κανονισμού αυτού.Άρθρο 4Οι τροποποιήσεις που είναι ουσιώδεις προκειμένου να ληφθούν υπόψη οι τροποποιήσεις στον κανονισμό 39 της οικονομικής επιτροπής για την Ευρώπη των Ηνωμένων Εθνών, και προκειμένου να προσαρμοσθεί το παράρτημα στην τεχνική πρόοδο, εγκρίνονται σύμφωνα με τη διαδικασία η οποία προβλέπεται στο άρθρο 13 της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(5).Άρθρο 5Η οδηγία 92/61/ΕΟΚ τροποποιείται ως εξής:1. Στο πάραρτημα I, σημείο 45, οι όροι "δείκτης ταχύτητας και μετρητής χιλιομετρικών αποστάσεων για τις μοτοσυκλέτες, τα τρίκυκλα και τα τετράκυκλα" αντικαθίστανται από τον όρο "ταχύμετρο" και η ένδειξη "ΠΙΣΤ" αντικαθίσταται από την ένδειξη "ΕΟ".2. Το παράρτημα II τροποποιείται ως εξής:α) στο σημείο 4.7, οι όροι "ταχύμετρο και δείκτης χιλιομετρικών αποστάσεων: ναι/όχι" αντικαθίστανται από τον όρο "ταχύμετρο"·β) παρεμβάλλονται τα ακόλουθα σημεία:"4.7.3. Φωτογραφίες ή/και σχέδια του πλήρους συστήματος4.7.4. Περιοχή των απεικονιζομένων ταχυτήτων4.7.5. Ανοχή του μηχανισμού μέτρησης του ταχυμέτρου4.7.6. Τεχνική σταθερά του ταχυμέτρου4.7.7. Τρόπος λειτουργίας και περιγραφή του μηχανισμού μετάδοσης της κίνησης4.7.8. Γενική σχέση μετάδοσης του μηχανισμού κίνησης".3. Στο παράρτημα III σημείο 10.12, οι όροι "δείκτης ταχύτητας και χιλιομετρικών αποστάσεων στα μοτοποδήλατα, τα τρίκυκλα και τα τετράκυκλα" αντικαθίστανται από τον όρο "ταχύμετρο" και η ένδειξη "ΠΙΣΤ" αντικαθίσταται από την ένδειξη "ΕΟ".Άρθρο 61. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Ιανουαρίου 2001 και ενημερώνουν αμέσως την Επιτροπή σχετικά.Τα μέτρα αυτά, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των εθνικών νομοθετικών διατάξεων τις οποίες θεσπίζουν στον τομέα που διέπεται από την παρούσα οδηγία.3. Από την 1η Ιανουαρίου 2001 τα κράτη μέλη δεν μπορούν πλέον να απαγορεύουν, για λόγους που αφορούν τα ταχύμετρα, την πρώτη θέση σε κυκλοφορία των οχημάτων τα οποία πληρούν τις απαιτήσεις της παρούσας οδηγίας.4. Τα κράτη μέλη εφαρμόζουν τις διατάξεις που προβλέπονται στην παράγραφο 1, πρώτο εδάφιο από την 1η Ιουλίου 2001, εκτός από τα μοτοποδήλατα, στα οποία οι διατάξεις αυτές εφαρμόζονται από την 1η Ιανουαρίου 2002.Άρθρο 7Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 8Η παρούσα οδηγία απευθύνεται στα κράτη μέλη.Βρυξέλλες, 20 Μαρτίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςJ. Gama(1) ΕΕ C 212 της 8.7.1998, σ. 7.(2) ΕΕ C 40 της 15.2.1999, σ. 1.(3) Γνώμη του Ευρωπαϊκού Κοινοβουλίου της 12ης Ιανουαρίου 1999 (ΕΕ C 104 της 14.4.1999, σ. 19) επιβεβαιωθείσα στις 27 Οκτωβρίου 1999, κοινή θέση του Συμβουλίου της 20ής Μαΐου 1999 (ΕΕ C 232 της 13.8.1999, σ. 1) και απόφαση του Ευρωπαϊκού Κοινοβουλίου της 27ης Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα).(4) ΕΕ L 225 της 10.8.1992, σ. 72· οδηγία όπως τροποποιήθηκε από την πράξη προσχώρησης του 1994.(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ (ΕΕ L 11 της 16.1.1999, σ. 25).ΠΑΡΑΡΤΗΜΑ1. ΟρισμοίΓια τους σκοπούς της παρούσας οδηγίας νοείται ως:1.1. "τύπος οχήματος σχετικά με το ταχύμετρό του", τα οχήματα που δεν παρουσιάζουν ουσιώδεις διαφορές μεταξύ τους, οι οποίες μπορούν να αφορούν ιδίως τα ακόλουθα σημεία:1.1.1. το χαρακτηρισμό του μεγέθους των ελαστικών επισώτρων που επιλέγονται από το φάσμα των κανονικώς προβλεπόμενων ελαστικών επισώτρων,1.1.2. τη γενική σχέση μετάδοσης, περιλαμβανομένου τυχόν προσαρμογέα μείωσης, στο ταχύμετρο,1.1.3. τον τύπο ταχυμέτρου όπως χαρακτηρίζεται από:1.1.3.1. την ανοχή του μηχανισμού μέτρησης του ταχύμετρου,1.1.3.2. την τεχνική σταθερά του ταχύμετρου,1.1.3.3. την περιοχή των απεικονιζόμενων ταχυτήτων·1.2. "κανονικώς προβλεπόμενα ελαστικά επίσωτρα", ο προβλεπόμενος ή οι προβλεπόμενοι από τον κατασκευαστή για τον τύπο του υπό εξέταση οχήματος τύποι ελαστικών επισώτρων και οι οποίοι αναφέρονται στο δελτίο πληροφοριών που αναφέρεται στο παράρτημα II της οδηγίας 92/61/ΕΟΚ.Τα ελαστικά επίσωτρα χιονιού δεν θεωρούνται ως κανονικώς προβλεπόμενα ελαστικά επίσωτρα·1.3. "κανονική πίεση λειτουργίας", η πίεση πλήρωσης εν ψυχρώ που καθορίζεται από τον κατασκευαστή του οχήματος, αυξημένη κατά 0,2 bar·1.4. "ταχύμετρο", το τμήμα του εξοπλισμού που προορίζεται να ενημερώνει τον οδηγό για τη στιγμιαία ταχύτητα του οχήματός του,1.4.1. "ανοχή του μηχανισμού μέτρησης του ταχύμετρου", η ακρίβεια του ταχύμετρου ως οργάνου, εκφρασμένη ως άνω και κάτω όριο ένδειξης της ταχύτητας για μια περιοχή μετρούμενων ταχυτήτων,1.4.2. "τεχνική σταθερά του ταχυμέτρου", η σχέση μεταξύ των περιστροφών εισόδου ή παλμών ανά λεπτό και μιας συγκεκριμένης απεικονιζόμενης ταχύτητας·1.5. "μάζα σε κατάσταση λειτουργίας", η μάζα όπως ορίζεται στη σημείωση του παραρτήματος II της οδηγίας 92/61/ΕΟΚ, στοιχείο δ) σημείο 2.2. Απαιτήσεις2.1. Ο πίνακας του ταχύμετρου πρέπει να ευρίσκεται εντός του αμέσου οπτικού πεδίου του οδηγού και πρέπει να είναι ευανάγνωστος και την ημέρα και τη νύκτα. Η περιοχή των απεικονιζόμενων ταχυτήτων πρέπει να είναι επαρκώς ευρεία ώστε να περιλαμβάνει την ανώτατη ταχύτητα που υποδεικνύει ο κατασκευαστής για αυτόν τον τύπο οχήματος.2.2. Όταν το ταχύμετρο περιλαμβάνει πίνακα αντί για ψηφιακή παρουσίαση, ο πίνακας πρέπει να φέρει ευκρινείς διαβαθμίσεις.2.2.1. Προκειμένου για τα ταχύμετρα που προορίζονται για δίκυκλες ή τρίκυκλες μοτοσικλέτες, οι διαβαθμίσεις της κλίμακας πρέπει να είναι ανά 1, 2, 5 ή 10 km/h. Η ένδειξη της ταχύτητας πρέπει να γίνεται στον πίνακα κατά τον ακόλουθο τρόπο:2.2.1.1. όταν η ανώτατη ταχύτητα που εμφανίζεται στον πίνακα δεν υπερβαίνει τα 200 km/h, τα διαστήματα των αναγραφόμενων αριθμητικών τιμών της ταχύτητας δεν πρέπει να υπερβαίνουν τα 20 km/h,2.2.1.2. όταν η ανώτατη ταχύτητα που εμφανίζεται στον πίνακα υπερβαίνει τα 200 km/h, τα διαστήματα των αναγραφόμενων αριθμητικών τιμών της ταχύτητας στον πίνακα πρέπει να είναι διαστήματα 30 km/h το πολύ.2.2.2. Προκειμένου για τα ταχύμετρα που προορίζονται για μοτοποδήλατα, η ανώτατη ταχύτητα που εμφανίζεται στον πίνακα δεν θα υπερβαίνει τα 80 km/h· οι διαβαθμίσεις της κλίμακας πρέπει να είναι ανά 1, 2, 5 ή 10 km/h και τα διαστήματα των αναγραφόμενων αριθμητικών τιμών της ταχύτητας στον πίνακα δεν πρέπει να υπερβαίνουν τα 10 km/h.Επιπροσθέτως, ο πίνακας πρέπει να εμφανίζει σαφώς την ταχύτητα των 45 km/h (ή των 25 km/h), στην περίπτωση των μοτοποδηλάτων χαμηλών επιδόσεων.2.2.3. Σε περίπτωση οχήματος που προορίζεται να διατεθεί προς πώληση εντός κράτους μέλους το οποίο χρησιμοποιεί τις μονάδες μέτρησης του αυτοκρατορικού συστήματος, το ταχύμετρο πρέπει επίσης να φέρει διαβαθμίσεις σε mph (μίλια την ώρα)· οι διαβαθμίσεις της κλίμακας πρέπει να είναι ανά 1, 2, 5 ή 10 mph. Τα διαστήματα των αναγραφόμενων αριθμητικών τιμών της ταχύτητας πρέπει να είναι διαστήματα 20 mph το πολύ, και να αρχίζουν είτε από τα 10 mph είτε από τα 20 mph.2.2.4. Οι αναγραφόμενες αριθμητικές τιμές δεν είναι απαραίτητο να είναι σε τακτά διαστήματα.2.3. Η ακρίβεια του ταχυμέτρου ελέγχεται σύμφωνα με τη διαδικασία που ακολουθεί:2.3.1. το όχημα φέρει ελαστικά επίσωτρα ενός εκ των κανονικών προβλεπόμενων τύπων ελαστικών τύπων επισώτρων όπως ορίζεται στο σημείο 1.2 του παρόντος παραρτήματος. Η δοκιμή πρέπει να επαναλαμβάνεται για κάθε τύπο ταχύμετρου που προβλέπεται να τοποθετηθεί από τον κατασκευαστή,2.3.2. το φορτίο επί του άξονα των τροχών που θέτει σε κίνηση το ταχύμετρο πρέπει να αντιστοιχεί στην μάζα σε κατάσταση λειτουργίας,2.3.3. η θερμοκρασία αναφοράς στο σημείο τοποθέτησης του ταχύμετρου πρέπει να είναι 296 °Κ ± 5 °Κ,2.3.4. κατά τη διάρκεια κάθε δοκιμής, η πίεση των ελαστικών επισώτρων πρέπει να είναι η κανονική πίεση λειτουργίας που ορίζεται στο σημείο 1.3,2.3.5. το όχημα δοκιμάζεται στις ακόλουθες ταχύτητες:>ΘΕΣΗ ΠΙΝΑΚΑ>2.3.6. Η συσκευή ελέγχου που χρησιμοποιείται για τη μέτρηση της πραγματικής ταχύτητας του οχήματος πρέπει να έχει ακρίβεια ± 0,5 %,2.3.6.1. εφόσον οι δοκιμές διεξάγονται σε πίστα, το οδόστρωμά της πρέπει να είναι επίπεδο και στεγνό και να έχει επαρκή πρόσφυση,2.3.6.2. εφόσον για τη δοκιμή χρησιμοποιείται δυναμομετρική τράπεζα με τροχούς, οι τροχοί πρέπει να έχουν διάμετρο τουλάχιστον 2 m. Προκειμένου για τα ταχύμετρα που προορίζονται για τα μοτοποδήλατα, η δοκιμή μπορεί να εκτελείται επί τροχών διαμέτρου τουλάχιστον 400 mm.2.3.7. Η απεικονιζόμενη ταχύτητα δεν πρέπει να είναι χαμηλότερη από την πραγματική. Μεταξύ της ταχύτητας V1 της απεικονιζόμενης στον πίνακα του ταχύμετρου και της πραγματικής ταχύτητας V2 πρέπει να υπάρχει η ακόλουθη σχέση με τις καθοριζόμενες στο σημείο 2.3.5 τιμές των δοκιμών και μεταξύ των τιμών αυτών:0 <= (V1 - V2) <= 0,1 · V2 + 4 km/h.3. Πιστότητα της παραγωγής3.1. Ο έλεγχος της πιστότητας της παραγωγής πραγματοποιείται βάσει των διατάξεων του παραρτήματος VI της οδηγίας 92/61/ΕΟΚ.3.2. Τα μοντέλα παραγωγής θεωρείται ότι πληρούν τις απαιτήσεις της παρούσας οδηγίας, εφόσον, υπό τις συνθήκες που προβλέπονται στα σημεία 2.3.1 έως 2.3.6, υπάρχει μεταξύ της ταχύτητας V1 που απεικονίζεται στον πίνακα του ταχύμετρου και της πραγματικής ταχύτητας V2 η ακόλουθη σχέση:0 <= (V1 - V2) <= 0,1 · V2 + 4 km/h για τα μοτοποδήλατακαι0 <= (V1 - V2) <= 0,1 · V2 + 8 km/h για τις δίκυκλες και τρίκυκλες μοτοσικλέτες.Προσάρτημα 1ΔΕΛΤΙΟ ΠΛΗΡΟΦΟΡΙΩΝΣχετικά με το ταχύμετρο για έναν τύπο δίκυκλου ή τρίκυκλου οχήματος με κινητήρα(επισυνάπτεται στην αίτηση έγκρισης, εφόσον αυτή κατατίθεται ανεξάρτητα από την αίτηση έγκρισης του οχήματος)Αριθμός σειράς (δίδεται από τον αιτούντα)Η αίτηση έγκρισης όσον αφορά το ταχύμετρο δίκυκλου ή τρίκυκλου οχήματος με κινητήρα συνοδεύεται από τις πληροφορίες που προβλέπονται στα ακόλουθα σημεία του παραρτήματος II της οδηγίας 92/61/ΕΟΚ, μέρος Α:0.10.20.50.62.12.1.14.7 έως 4.7.85.25.2.2Προσάρτημα 2ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥσχετικά με το ταχύμετρο για έναν τύπο δίκυκλου ή τρίκυκλου οχήματος με κινητήραΜΟΝΤΕΛΟ>PIC FILE= "L_2000106EL.000602.EPS">